text:
SHWNG LAM HTA JINGHPAW NI HPE GRAU ZINGRI WA
Labels: Jinghpaw Mung Shiga
2 comments:
- hkunman said...
-
La shawng sha chye gang sai ni yawng hte gaw Kalang ta SINAT hta hpai htim gap ai baw rai nga sai le.... n-mai mau taw nga sai MAUTAW, HKRIT TAW JANG GAW..., KATUT SHA NA SHA RE.... DAI HPE HPA RAI N_CHYE MA NI....?????.MYEN HPE langai Myi lu sat lu sat Lusat ai hte sak ai baw rai nga ai le....,
- August 12, 2012 at 4:35 AM
- Anonymous said...
-
Ndai shawng lam hta jinghpaw ni hpe grau zingri wa ngu ai shiga ni hpe mara ai zawn WUN PAWNG JINGHPAW Yswng lawm gasat ra sai ahkying aten rai sai majaw yawng maja let jin jin ninghkap na matu hpyen hpaji ni hkaja ra ai shiga ni mung mara ya ngu ningmu tang madun dat ga ai,shiga ni hpe sha mara ai hku nre sha myit shajin ra sai hpe mung law law ndau ra sai ngu ningmu hpe tang madun dat ai
- August 13, 2012 at 12:37 PM


c: text/html

text:
Jinghpaw Mungdaw Myitkyina mare kaba na Mali Hka kau na Mung Shawa masha a pyaw chyai, hkring sa chyai shara rai nga ai Karing Naw Sara makau hta myen hpyen asuya ni kawn myen asuya a hpyen du ni a hkring sa na shara galaw hpang wa nga sai lam shiga na chye lu ai. Ya ten hta hpyen du ni a hkring sa shara dum n ta ni galaw hpang wa nga sai lam hpe mung na chye lu ai.
KARING NAW HPE MYEN HPYEN NI MADU LA WA
Jinghpaw Mungdaw Myitkyina mare kaba na Mali Hka kau na Mung Shawa masha a pyaw chyai, hkring sa chyai shara rai nga ai Karing Naw Sara makau hta myen hpyen asuya ni kawn myen asuya a hpyen du ni a hkring sa na shara galaw hpang wa nga sai lam shiga na chye lu ai. Ya ten hta hpyen du ni a hkring sa shara dum n ta ni galaw hpang wa nga sai lam hpe mung na chye lu ai.
Labels: Jinghpaw Mung Shiga
1 comments:
- TheThech said...
-
Htim gasat saga Myu Sha myit rum ni e......
- March 20, 2012 at 4:38 PM

robotstxt: allowed

filter: keep


text:
Jinghpaw kasa hta hpribum hpe Kadai Taung (Hpri Bum) ngu nna, ka da ai hpe mu lu ai. Ndai laika ka ai hpe mara shagun ai lam tsep kawp nnga ai. Jahpring shazup ai lam sha rai nga nngai. Wunpawng Myu Sha ni tinang a lamu ga, ginra labau ni hpe jaw ai hku tup hkrak ntsun dan, nhkai dan, laika ka ka sara ni nka lang wa ai majaw, daini na ban hta nga pra wa ai Jinhpaw Wunpawng ramma ni gaw, Myen asuya wa woi shamying ai, hkai hkrat wa ai mying ni hpe madung tsun mat wa ai mung rai nga ai. Hpushawng hpuba, Kaji Kawa ni labau hpe jaw ai hpe jaw ai hku, hkai tsun dan na matu nmai lagawn nga sai. Asak naw hkrung nga ai laman, hkai dan tsun dan shakut shaja ra nga ai.
Myen asuya (န၀တ) a prat kaw na ndai Hpri Bum hpe ကတိုင္းေတာင္ shamying wa ai shaning 20 ning jan na sai hte maren Uru Seng Maw ginra hta ကတိုင္းေတာင္ ngu nna sha, tsun jahta wa ai rai nga ai. Myen asuya gaw Hpakant hpe စကိုင္းတိုင္း de lawm ai hku nna mung, shakut taw nga ai re.
JAUKANG LA MUKHKYU HTE HKAW SENG BUM A LABAU KADUN
Shawng daw na Jinghpaw Wunpawng sha ni a kaji kawa ni tsun hkrat wa ai Jinghpaw mau mwi hta lawm ai gaw, Uru seng maw hta gajai gumhkawng dik ai, "JAUKANG LA MUHKYU" ngu ai, ga sadi dung dik ai, shan gap jau gawng langai mi sin nga lai wa ai shara re. Dai shara hpe “ HKAW SENG BUM" ngu ai re.
Jaukang La muhkyu wa gaw, shan gap sa na ngu ai nhtoi hta e ga sadi tawn da let rawt sa wa ai. Dai shani shani hta e shan la hpe sha gap na re, ngu hkam la let sa wa aten hta shani tup shan yi hkrai hkrum tim, shan yi langai mung n-gap ai sha bai nhtang wa ai. Shan gap jau gawng rai tim, ndai zawn ga sadi dung dik ai hku sak hkrung lai wa re.
Ndai Hpri Bum hta, Jaukang La Mukhkyu a mam htu sha ai, nlung htum langai mung nga ai. Dai nlung htum hpe Myen asuya (န၀တ) a prat hta lawu Myen mung de lu hkra htaw yu mat ai lam ni hpe mung na lu ai. Ndai gaw, ngang kang ai Jinghpaw Wunpawng myu sha ni hkai hkrat wa ai labau hpe sak se hpe shamat shaprai kau ai ladat rai nga ai. Jaukang La Mukhkyu a lam hpe kaji kawa ni hkai hkrat wa ai gaw law law nga ai. Matut nna, galu galang ntsun sai.
Rai yang ya daini Uru Seng Maw hte Hpakant lam lapran na Jinghpaw hku shamying da ai mying ni hpe Myen ga hku gale kau ai lam ni nga ai. Ga shadawn, 1. Lung Hkang hpe လံုးခင္း 2. Hkrai Dun hpe တံတားညီေနာင္ ngu shamying mat wa sai. Ndai zawn laika ka ai wa nmu nchye ai sara law law hpe mung Myen asuya wa mying galai shamying ai lam ni law law nga na re. Myen asuya gaw anhte a labau shamat na matu shakut shaja taw nga ai lam ni rai nga ai.
Dai majaw tinang amyu sha ni a masat masa (Identity) mying hpe mat wa magang ai de ndu hkra gaw, jaw ai labau amying shingteng ni hpe tsun shaja nga ga, hkai dan nga ga, ngu nna saw lajin dat nngai.
Slg. Nwawt Naw Awng
24/9/2012


text:
Myen asuya dap gaw Ginjaw Ginra zing na majan kaba baw hpang nga ten, kyu ja ja hpyi nga na matu, Wunpawng Mungdan Shanglawt Hpung KIO Ginjaw Komiti kaw nna September 19 nhtoi the tinang Jinghpaw mungshawa ni de ndau lajin dat sai re.‘Myen Mung Asuya maga mungmasa bawngban chyinghka hpaw wa ai hte shingrau nhtawm, Myen Hpyen Dap gaw KIO a uphkang lam hte hpyen masa lam hta hkridun sai ru matut shara ni hpe langai hpang langai zing lu hkra n gun kaba hte gasat wa ai majaw kyu hpyi na matu’ KIO ginjaw komiti ndau ai re.
Ya ten Myen Asuya dap ni gaw KIO ginjaw ginra shimlam a matu hpyen masa hku nna ahkyak ai Sama Ginwang, Myitkyina-Manmaw lam sinpraw hkran KIA Dap Nawng Dapdung 252 shara Nhkram Bum hte KIA Dung 3 Lai Hpawng Bum ni hpe n lu n mai htu gasat nga ai gaw bat lahkawng jan sai re.
“Ginjaw ginra ni, jarit mayan ni hta Myen ni laja lana rai majan kaba gasat wa na masa nga ai majaw, anhte a rawt malan hkrun lam gaw Karai Kasang hte rau hkawm sa wa lu na matu Mungshawa Dap shawa hpe kyu hpyi na lam shajin ai” re nga KIO Shiga Dap lit nga Du kaba Nhpang Naw Bu tsun ai re.
Kyu hpyi na lam hta ya ten laja lana gasat hkrum nga ai KIO ginjaw ginra Nhkram Bum hte Dung 3 Lai Hpawng ginra, Jinghpaw mungdaw hte lahta Sam mung KIA Dap Ba shagu ni hta htim gasat hkrum nga ai majan ni hpe gasat ma-nga kau lu na matu ni rai nga ai.
Jinghpaw Nawku hpung ni hku nna gaw KIO shana tim, n shana tim rawt malan hkrun lam a matu kyu hpyi dingyang re nga, Myitkyina na nawku hpung woi ni Jinghpaw Shiga Dap KNG de tsun ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Ya ten Uru Seng Maw Hpakant, Lawng Hkang kaw du nga taw ai, Wunpawng Mungdan Shanglawt Asuya KIO/KIA, Hpakant Ginwang Komiti kaw nna, alu gumhpraw lap Sen lahkawng tsa (20,000,000) tup, tsaw ra shawang myit kaba hte garum jaw ngut sai lam shiga na chye lu ai. Matut nna mung garum jaw mat wa na re lam shiga na chye lu ga ai. Hpakant ginra de ya ten hpyen koi yen, tsin yam masha La (696) Num (466) Ma kaji (17) yawng (1179) tup du nga sai lam hpe mung na chye lu ai.
HPAKANT HPYEN YEN NI HPE KIO/KIA NI GARUM
Ya ten Uru Seng Maw Hpakant, Lawng Hkang kaw du nga taw ai, Wunpawng Mungdan Shanglawt Asuya KIO/KIA, Hpakant Ginwang Komiti kaw nna, alu gumhpraw lap Sen lahkawng tsa (20,000,000) tup, tsaw ra shawang myit kaba hte garum jaw ngut sai lam shiga na chye lu ai. Matut nna mung garum jaw mat wa na re lam shiga na chye lu ga ai. Hpakant ginra de ya ten hpyen koi yen, tsin yam masha La (696) Num (466) Ma kaji (17) yawng (1179) tup du nga sai lam hpe mung na chye lu ai.
Labels: Jinghpaw Mung Shiga


text:
INTERNATIONAL DONORS SPURN 60,000 DISPLACED IN KACHIN CONTROL AREA
Labels: N Dau Laika
1 comments:
- Anonymous said...
-
UN masha kaba ni hte masha tut hkrumshaga ai myitsu du ni e, to nang a mabyin hpe tangshawn ai lam hta nyenhpaji hte myit nten jaja rai, madat ai wa myit hta ahtu hkra hkra Karai kaw na ngun lagaw la, tinang hkum hpe ngang ngang shachyin na she maigan masha kaba ni phe tang madun ga. Tsun ai wa aungang saikawp ai zawn rai jang nmai ai, ntsa de na masha kaba bungli galaw ai lam langai myi Aung dang jang, tatut gasat taw nga ai ni ngun Lu ai, ten na na gaw an hte Pyenla ni hpe majan pa kaw ndat tawn da ga , anhte hpyen la ni asak hte kasat taw nga ai re majaw, myitsu ni e, nten Ja ga law.
- November 15, 2012 at 5:47 PM


text:
MAW WAN KABA KAW MYEN NI HPE SA GAP
Labels: Jinghpaw Mung Shiga
6 comments:
- Anonymous said...
-
myen hpyen ni hte pawng galaw nga ai company ma hkra hpe gawt shale kau ra ai...dai ni grai gawngba ai ni re..nlu nlawm re ni galaw sha na ni matu nmyit ya ai ni rai ma ai
hpakant
- September 11, 2012 at 11:18 PM
- Anonymous said...
-
kk gaw anhte hpe tsadan a n,pu na karawt shaw la n,na tsadan hpe sharin shaga na a hkang jaw sai.yesu hpe teng sha kam ai ma jaw anhte wp myu ni gaw mungkan hta madu mungdan, madu lamu ga kaw ngwi ngwi pyaw pyaw lu nga na hpe kk teng sha jaw na sai,kk jaw ai lamu ga hpe kk hte rau anhte a mungdan hpe chyawm gaw gap sa wa saka, yawng a n,tsa kk bau sin ya nga u ga.myen tsadan yawng hpe annau ni yawng myit hkrum man rum chyawm sha chyut kau sa ka. ya aten du sai.
- September 12, 2012 at 4:13 AM
- Anonymous said...
-
amyu hpe zing ri ai ni hpe lawan t sha krip ya mu
- September 12, 2012 at 5:51 AM
- Anonymous said...
-
Yaten rai nga dangsha lai wa sai companies ni hpe sharin shaga ta aten gaw. Lawan shye myen com. ni hpe ayai kau ya rit. Chyeju kaba myu tsaw.
May GOD LOVE YOU.
- September 12, 2012 at 7:43 AM
- Tokyo shayi. said...
-
Umm. Rai sai. Rai sai. Grai na kabu sai. matut nna ag dang u ga! Karai Kasang a hpung shing kang grau dan hkrung u ga!
- September 12, 2012 at 12:44 PM
- Anonymous said...
-
um grai na kabu sai myit nsu ai ma hpe gaw shingna hte sharin shaga ai myen gwi hpe gaw shingnat pala hte sharin ai grai jaw sai shawng lam na myu tsaw ni yawng hpe KK bau sin nga u ga galoi mung kyu hpyi garum nga ai.
- September 13, 2012 at 8:25 PM


text:
KAWNG LUNG MARE KAW MYEN (6) HKALA
Labels: Jinghpaw Mung Shiga
2 comments:
- sammung brang. said...
-
aten ahka yu n.na sagap kabai kau mu.
- July 12, 2012 at 11:36 AM
- christopher said...
-
Myu tsaw KIA hpyen la ni e den mu yaw mu KACHIN ngu ai hpa baw re ngu ai gwi ni yawng yawng hpe gahtam sat kau mu hkum dat dat mu.UKA mung du sai n gun sai yaw ga.ndai gwi ni hpe moi naw kaji ten kaw na nju ai myit gaw 100% rawng wa n ngai.dai ni na aten hta annau ni zim taw yang htawng hpang anhte a gashu gasha ban hta e sa wa gwi a mayam tai ra na rai sai.
- July 12, 2012 at 6:25 PM


text:
Moi sum machyi, hkra machyi ai gaw loi naw tsim mai na re, ya dai ni sum machyi hkam sha ai gaw moi na hta htam 100 grau nga ai, myen a zingrut htu ai, myu shagrawt ai gaw dik mat sai. Matut nna myen hte bawngban nna annau ni ra ai mahtai lu na rai yang moi lu sai hta n'ga, hpa rai singgu krin sutgan kata masha naw tai ra na rai ta? Bawngban nna ndai hta grau kaja wa na lam nmu ai, n'nga sai. Ma chyai chyai ai hte she bung nga sai.annau ni a kata na mayak gaw annau ni lata sha nga ai. Ndai ni yawng prinyem ai de du lu na matu gaw awmdawm ai de madaw shanang sa ra sai. Masum lang bawngban yu yang myen a manaw mahkyen masing hpe asan mu saga ai. Hpa rai myen a ga naw madat chyai ra na ta? Anhte hpe myen ni kara hku mung dang hkra gasat lu na nre, anhte madaw myen hpe lagaw hte myi hpe shawng dandi kau ra ai. Hkawm nga ai lagaw hpe nmai hkawm hkra dandi ra ai, de hpang myi n'mu hkra bai achyaw pat kau ra ai de hpang sari mi alu zim sha nga dan ga.m Magam myu sai kaba ai myu kaba ai hpe mung naw dum ga. Mahtai hpe chye nga nna matut bawngban ai gaw mung chying shawa yawng hpe hpa nsawn ai hte bung nga ai.
Matut gasat sha mai sai. Langai sha ngam tim gasat ga.
Baren Numraw


text:
Jung tawn sai n’dai ten na anau ni a n’gun gaw shani ka-ang na jan pungding shingkang zawn ja gaprang dik nga sai hte,kabye tsap tawn sai annau ni a dahpran n’gun mung lapyi rawng dik nga sai ten, myit n’san na zawn re masa hpe koi yen kau n’na,n’dai lang jamjau yak kaba gaw jahtum majan she rai nu ga, Myen a mang hkang masa hpe yu yang shanglawt lu na gaw annau ni hpang de gayin wa nga sai ngu mu ai. Mungkan na yu maram dip n’gun jaw nga ai ten annau ni shawng de yawng a atsam n’gun hte lahkrip ra ra sit sa ga. Sinat hpai dang ai yawng hpe laknak shakap tawn ra sai.
Masa kaba htu ganawng shamawt galau nga ai ten,ningbaw ningla SLg kaba ni shani ga-ang yup dam dam ai zawn re masa de n’woi sa hkra, myit masa grai n’kung shi ai ni ung ang chye ai mabyin masa hpe koi yen kau lu yang kaja dik ai ten re hte,lagaw hkang hpe ngang ngang kabye maram tsap ra ai. Hkrang grai n’shapraw yang shawng lagat yu ra ai zawn galaw dat sai, shut ngut sai hpang dawn kau na, sum machyi mat sai mabyin ni hpe n’htang shabai lu na n’loi ai hpe dum n’na myit malai kalang bai n’lu hkra. 969 hte 786 ni a mabyin hpe yu, annau ni ya she kasu rawt wa ai ram rawt myit n’gun hpe shadaw kau ai masa n’pru hkra grai sadi ra ai. Annau ni a buga ginra hta prat janat n’galaw ga ai..annau ni yawng a ahkyak salum sin pai rai nga ai Laiza kaw lamang kaba galaw na matu shawng hpang dinglik yu ra ai. [Hka jaw Poi] zawn re hpe madu mungdan grai n’lu shi yang grai sawn yu na galaw ra ai. 969 hte 786 lawu ga ni a mabyin manghkang hpe gang achya bang ai zawn re hpe sadi koi kau ga. Mung shawa yawng a myit hpe ginraw shanut kau ai masa hpe sadi yang kaja na re ngu mu ai. Machyi ai ningma hkang dingsa hpe ahprun ai n’tai u ga. Myu kaba ladat, Bukda makam shatai na nga wa ai majaw Miwa hpe lamu ga dut kau ya ai jaw annau ni a rawt malan shanglawt hpe shangai ya sai hpe ja ja dum gin ai.
N’dai ten annau yawng a mung masa lam yan ni hpe htinggrum kata yip tawn, lup makoi tawn ai zawn, kawng garang n’na, mayun shaman shakyang ra ai. Ahkyak ai ten, “Sharaw marang shan sha” ngu ai ladat hpe mung masa hpyen masa shamu shamawt lam hta jai lang ga.
1-Panglung gasadi hpe madung tawn n’na munghpawm [Federal] asuya up hkang masa de sa ga ngu tim annau ni ra awng sharawng ai masing masa tsun dan ai sha re, Myen gaw dai hpe n’kam jaw ai majaw dai ni du, annau ni a lamu ga hta htunghking ngasat ngasa labau n’chye ai, ga n’hkrum ai ni she kam mara up ka-myet sha mayu nga ai gaw kara hku rawt jat na. Sat nat zingri roirip mya sha nga ai ni hpe kam na kun?naw pawng na kun?majan zim na lam n’nga ai hte sut hpaga masa sha n’ga, lamu ga latung, Aung San baw madun n’na, mung maden masa de woi gale nga ai shada da sat hkat na majan kaba shabyin nga ai Miwa shingdu de n’gun kaba dat nga dingsa, munghpawm mungdan de sa wa ga ngu ai gaw tsun yang loi ai daram galaw yang n’loi ai re hpe shaning galu hkam sha wa yu saga ai. Myen myit hpraw san tsawm ai tara hkungga ai hte galaw lu yang kaja ai tim,
2-Munghpawm a hpang awmdawm de ngu ai mung, n’gam hte n’gam lung shakut ai masa rai nga ai Myen gaw n’dai masa hpe tau hkrau n’na, myit nau tawn magang sai re majaw, gangwi ten garawt n’na, annau ni hpe n’gun kya hkra, sai garan hkra ladat kaba masing kaba shapraw nga ai. Hpa wa nga tim annau ni ja gumhpraw n’gun kaba ya jang lata hta jum tawn lu yang gaw myit ai yawng awng dang na re. Annau ni yawng a n’gun kaba chyawm dat sai hpe n’sawn n’sang shingdu tawn kau ai masa n’pru hkra sadi ai hte grup grup de na chyawm marawn yang,
3-Awm dawm shanglawt na de she n’gun kaba mayun dat sa ra sai ngu yang mung annau ni dai ni na hta htam 2-3 n’gun kaba dat ai ya jang htu malawng kau ra ai. Ja gumhpraw mung grau n’gun dat ai hte, Hpyimaw Gawlang Kumhpang Mungmau, Kala mung kaw shanu nga ai annau ni yawng maga mi hku n’gun kaba dat ai, kraw kata kaw na marawn n’gun kaba jaw lu yang awmdawm shanglawt na. Dingbai dingna yawng hpe laidi kau n’na, shingdu n’gun kaba mayun jahting ai. 3-1 masa hku n’gun dat ai. 969 ni a No. 2 hpyen gaw annau ni re hpe dum ga. Korea a majan hta “Sharaw marang shan sha” na masa, majan hta shawn pru wa ai laknak ni hpe mazing la n’na, gasat di la ga.
Mying kaba dik nga ai 3+1 hpung shang masat la sai kun? NANG>
Baren Numraw. 10-4-2013 – 11;25pm.
-
Amyusha Lam N-gun Da Ting Tsap Nga GaNext >
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Song Phi-
Hà Nhuận Đông
Lời bài hát Song Phi
Bu deng lai shi zai xiang yue jin sheng jiu yao wu hen wu hui Bu wen qian yuan wo shi shei zhi guan jin cheng he ni ri ri yue yue Wo yuan yu ni xue zhong ni hong chen cun cun ni zhong xie Leng nuan xiang sui bei huan tong lei Zhao zhao mu mu xiang yi wei Wo shi ping ni shi shui Xiang feng xiang ai bu shi zui Di jiu ku tian chang lei Wei ni ran hong wo de xue Wo yuan yu ni shuang shuang fei Wo yuan yu ni shuang shuang fei Jin sheng you le ni wo meng yi hui Lai shi deng ni jiang wo cui Wo yuan yu ni shuang shuang fei Fei li hong chen shi yu fei Ren jian chi qing tiao tiao bu gui lu Bu ru tian shang bi yi die.


text:
时间:2016-12-31 10:58:12 来源:德宏团结报
E
Shinggyim nau na ni e
Myit yu mang yu rai ga le
Wunpong ni a hkungran poi
N-gon htunghking hte she hproi
Amoi laika n lu
Alik hpaji n gu
Ka jo ka ya n rai
Sa hpyi hkungran ai hkrai
Kumbang lai in hkungran la
Kumbang dung in kun de la
Shawang hkauda hkungran shakap
Gade nna yang akun hkrak
Shayi shadang yan shada n chye da
Hkungran poi hta she shachyan la
Gaya koi gam let she shaga
Gaungui ngui she hku hkau wa
Shayi shadang kumbang dung
Sari sadang kumbang lu shanum
Hkungran woi dung kumbang lai
Labau hkringhtong shi n hprai
Numbrau brau ai shayi ni
Mali dung shata bai wa hti
Numbrau brau ai na mat wa
Kumbang nhpang de bai wa
Kumbang num rai sangai nga
Kun dinghku shachyip bang wa
Ja sut kan shakut bang lahtang hta
Kun dinghku grai ngang kang nga
Jiwoi dung kumbang dunghpong
Kun dung sari sadang rong
Kumbang dung shingwun gata
Pung hprong pung long rai grin nga na
Daini na hkungran lak mat
Akun hka ai laika masat
Dinghku hka ai ni lo she lo wa
Alit shali ai lam rai nga
Maisau lap hpe hpa zon nnon
Madu a hkum hpe madu hton
Hka ai nga yang myit maku do
Prat tup myit madang n hpo
Daini na Jinghpo Wunpong sha
Makam masham bo hkum sumhpa
Hpa bo makam rai yang rai
Kumbang lai go n mai hprai
Ngai ndai hku mi myit lu
Nu wa yong hpe aga so jasu
Yong she jom myit ga
Htunghking lam hta lit jom la ga


text:
Hpa rai ndai ram manu dan dik ai ten du nga nna hpang lam bai nhtang ai zawn jahtawng nhtu ai ni hte n'gup sha n'mai ganawn sai n'mai pawng sai nga tsun nna, ta tut hte hkum hkrang gaw mawng katut ai zawn shingnyi tsi katut ai zawn, hpyi katut ai zawn, shapawt katut ai zawn, nampum katut ai zawn myen a kahtawk tsi hkrum ai zawn byin nga ai nta? Lai sai ten hta mung law law lang sang lang ka lai wa sai, rai yang hpa rai? Hpa rai ta?
Lai sai Poi kaba ngu ai gabaw hta mung sanglang lai wa sai, u la kaba masum shing jawng ai hta gumra hpawmi ngu myen a rapdaw, asuya, hpyen dap, NLD, nga shanhte kata masin nsi salu salat hte nsim nsa ten hpe manu shadan nna shing jawng nga ma ai. Dai zawn myen a kata hta nru nra n'gun hkyim hkat ai gaw lani hte lani grau she sawng wa nga ai, dai ni dai myen asuya a shingdu hta 80% shadang rapdaw Slg rai nga ai [chyan-hput] DBPS paty hpe bai maram yu ga nga yang, hpyen hpyi galai tawn ai hpyen du ni malawng rai nga ai majaw hpyen myit jasat n mat ni ningngai galaw sha nga ai, paty hpe maran yu dat yang hpan masum rai nga ai hpe mu lu ai, dai Slg ni hta:
a- Dung lahkum shamat ai hpung,
Mugun bungli lamang grat n nga ai ni, dung lahkum n'ngang ai ni, dung lahkum shamawt hkrum ai ni, hpa zawn zawn le ra zawn re ni.
b-Myi man hpe yu gumhpraw hpe mu ai hpung,
Gumhpraw myiman sha madung tawn ai ni, bungli grat dagra n'galaw ai ni, myi man yu nna bungli galaw ai ni, maidang masawp ai ni wa lang gale ai ni,mayun kum hpa sha ai ni. Dai ni gaw paty a amu madu yan rai nga ai, U Aung Taung, U Hte Oo, Slg nkau mi hte ginwang slg law law rai nga ai. Ahkaw ahkang hpe lai hkra lang ai ni, lamu ga ntara zing madu la ai ni. Tara hkungga ai lam n'nga ai ni. Masha hpe yu nna bungli galaw ai ni.
c-Hpyen Dap,
Hpyen myit jasat n'mat ai ni, dip gamyet sharim up hkang sha mayu ai ni, hpyen dap hpe sha madung tawn ai ni. Daru ahkaw ahkang gare lang mayu ai ni, ahkaw ahkang arawng aya hte bungli galaw ai ni, Tara hkungga ai lam arawng aya hta madung ai ni. Tara tawt lai n'hkrit ai ni. Dai ni gaw shwe man-Tin Aung Myint, Tin Oo hte rapdaw kaw dung ai hpyen du kaba ni law law nga ai hte Gumsam magam a lahkum shamawt chyam nga ai ni re.
d-Bawsang Paty hte dinghkrai paty,
Rapdaw kaw du nga ai bawsang paty hte kaga paty ni dinghkai rapdaw slg nkau mi gaw makoi a majaw, poi yu masha zawn zawn mung masha ni gawng malai zawn zawn, lemawt wawmawt lam nmu ai, bungli madung nlu ai, shabrai jahkut sha tawn nga ai.
Ndai zawn rai rapdaw kata kaw shada da langai hte langai a ga kawng ndum ai madat mara hkungga hkat ai lam n'nga ai asuya gaw mang hkang kaba byin wa sai, shada da bungli gashun galaw nga ai rapdaw gaw galoi du grin na ta? Dai hta n'ga kadai mi hpa nga nga hpa tsun tsun, magwi na tingse dum bang ai zawn byin nga ai hpyen gaw gasat ding yang, zingri ding yang rai nga ai majaw asuya gaw mungkan hta gaya kahpa hkrum nga ai zawn asuya ndau ai hpe kadai nkam ai. Kata kaw shada da darin hkat ai, chyam hkat ai gaw ya shinggan du bra wa ai majaw shada da shara gashun hkat ai, masha gashun hkat ai, madat mara ai lam n'nga ai, dumbru dumbra, nangshoi nangsha byin nga ai, li baw lai jang limai gara kaw dawt dawt nga lachyum pru nga sai.
Hpyen dap kata e mung lekap wawkap rai da shatawt sha nga ai law wa ai, tinang a rudi ngang na matu hkinjang tam nga ai ni she law wa sai. NLD de zawn DBPS de zawn pru mat mayu ai ni she law malawng rai nga sai. Hpyen dap kata e mung ntsa na ni arawng aya kashun mayu ai ni, myi man hta bungli galaw sha ai she law nga sai majaw myen asuya gaw hpung kraw she rai wa nga sai kaw annau ni hpa rai matut nsa na ta? Sa gaw sa na re tim masa dang nga ai kun? Hpa rai manu dan dik ai anau ni ten prat, ja gumhpraw hpe shama nga na ta?
Dai ni KIO/KIA mung asuya langai hta nga gin ai atsam hte nga gin ai, rawng gin ai, dap lamang yawng hkum hkra nga ai ngu ngai hku na mu mada ai re, dai ni Shanglawt asuya gaw madang nga ai asuya langai re, Tara hkungga ai, Tara masing hkrang nga ai asuya re majaw mungdan langai hpe up hkang lu na re ngu kam ai.
Matut nna ra ai hpe masa hta hkan nna prat madang hta hkan nna jat sa wa na, galai sa wa yang mai ai sha re, madung gaw Shanglawt lu na sha ahkyak ai. Shanglawt shawng lu ai hpang e she ra ai hpe matut bawngban ningmu garan nna matut sa wa yang kaja ai re, hpaji nhkum ai, sut masa nkaja ai, dai naw ra ai ngu tsun nga yang, ten hpe kade ram hpang de naw htingnut shangut na ta? Mara tam mara gaw mu na sha re? Ra ai lam hpe yu yang kadai mung hkum tsup ai ngu nga na nre, ya ten gaw yak dik ai hpe mung maram yu, mu yu hkrum sha yu ngut saga ai majaw awmdawm de she shanang na ten du nga sai ngu mu ai. Ndai ten matut nna n dating yang galoi she? Rai nu ga, yau sai, ngu shalai kau na kun? Yet yet sha hkawm nga yang gaw mayam bai nhtang tai ai she madung sai, tinang langai a prat hpe sha yu na kun?
Mai sa hpunau ni e hpaji hkum jang she gasat di ga, dinghkrai ga garan ga nga yang dai 60 ning hkawt rai wa nga ai, jat ai lam n'nga ai hta n'ga grau pyi she sum machyi ai hta n ga ya gaw singgu krin she rai mat saga ai.
Shing nrai myu gayau la nna myen+jinghpaw myu ningnan shamying jat la nna madu lu malu yawng chyasam wa hpe ap ya kau nna mayam tai, madu shat shadu sha lang nna chyasam ma hpe sa bau lawm na kun? Mayam tai nga ai hta n'ga tinang myu shada n'chyang chyang jahtawng n'htu ai hpaw lam madaw tai mat yang kaja sai kun? Makam nbung ai myu nbung ai ni hte ganawn yang n'mai sai, pawng yang nmai sai nga n'gup hta tsun, ta tut gaw lagaw n'dung gara de yawng nga ai kun? Myen a nampum lawm sai kun? Myen a hpyi kawa hkrum sai kun? Gahtawt tsi madaw katut sai kun? Mawng madaw katut sai kun? HPA RAI?
Dai ni na du nga ai masa hpe yu yang gaw awmdawm ai de madaw shanawng gasat sa wa yang she kaja sai ngu mu ai. Ga garan yang she annau ra awng sharawng dik ai shawng lam shanglawt masa gaw asan lawan mu na re hte lawan du lu na re, maram gaw maram yu ra ai tim shawng kara hku shanglawt na hpe she maram ra sai,
1-Mung masa hpyen masa.
2-Hpyen la n'gun.
3-Laknak n'gun.
4-Ja Gumhpraw n’gun.
Lahta na lam ni yawng hpe maram ngut jang gaw annau ni ten hte masha n'gun jat ra ai.
1-WP myu sha yawng awmdawm shanglawt majan a matu laknak hpai dang ai yawng laknak hpai ra ai.
2-Ahkyak ai ginwang daw langai hpe shawng gasat di la ra ai.
3-mungkan de ndau .
UNFC hta anhte tingnyang up rai nga ga ai re majaw UNFC hku shawng n'gun dat sa wa yang mai kaja na re.
Ya kaw na Shanglawt na matu masing jahkrat hpang wa yang kaja dik ai ten du nga sai ngu mu ai. Simsa lam la ai yawng hpe mung anhte maram mu ai daram mu chye saga ai hte maren myen gaw galoi kaja ai masing jahkrat nna mung masa teng bawng na nre hpe asan mu saga ai. Dai ni kalang bai chye nga ninglen myit malai kalang bai lu masu na kun? Hpa rai?
Myen a asuya rapdaw kata hpyen dap kata mu gun dap kata nru nra byin nga ai ten annau ni matu ten kaja dik re.
Hpa rai? Shanglawt nlu na ta? Hpa rai naw ganawn na ta? Naw pawng mayu nga ta?
Hpa rai mayam tai mayu nga ta? Hpa rai.....?
Baren Numraw


text:
USA hta Hpaw ninghtan Tawn Da Sai KBC Hpung ni
1882, March 19 ya shani Jiwoi Jiwa ni marai 7, Gauri Krung, Bumwa Mare, Nammawk Hka shi hta Rev.Dr Henery Roberts (USA) a lata hta Hkalup shawng hkam la ai kaw nna ya dai ni gaw Mungkan shara shagu de chyam bra hkawm let Kanu KBC Ginjaw hte ading tawk matut ai gaw
USA Mung dan kaw du nga ai anhte Kachin myu sha ni mung rai nga ma ai,
Ya ten hta USA hta Karai a chyeju hte KBC Hpung 10 , hpung masha 1000 jan du hkra law htam wa sai,
Dai buga ni gaw lawu de na hte maren rai nga ma ai.
1.Indiana KBC (Indianapolis,Indiana)
2.Hanson KBC (Huston,Texas)
3.Texas KBC ( Texas )
4.Michigan KBC ( Grand Rapids, Michigan )
5.Virginia KBC ( Richmond, Virginia )
6.Maryland KBC ( Maryland )
7.Omaha KBC ( Omaha,Nebraska )
8.Washington KBC ( Kent , Washington )
9.North Carolina KBC ( North Carolina )
10.Georgia KBC (Atlanta,Georgia)
USA hta shanu nga ai buga hpung nkau mi gaw partnership ngu ai gabaw hte sha kanawn mazum ai lam galaw na lam chye lu ga ai.
Ndai KBCs ni USA a , 1 lang na Hpung shawa zup hpawng hpe July 4-7, 2014 lapran hta Beechwood Hill ,Grand Rapids Michigan ngu ai shara hta Michigan KBC ni madu tai let , Gawdin, Tadin, Kadin, ginsup ai lam ,HKalup hkam lamang , KBCs USA a Ningbaw /Amu Madu hte dap komiti ni lata san shagrin na lam ,Sasana mgam bungli ni hpe bawng ban, dawdan shagrin na lam, Kanu KBC ginjaw na Sara Kaba ni n gun jaw , Hkaw tsun ai lam law law hpe galaw sa wa na re ai lam ni hpe na chye lu ai, sadu shang lawm na hpe mung myit mada ala nga ai lam hpe chye lu ga ai law.


text:
May (13) Laban
Jinghpaw Mungdaw Sumpra Bum ginwang, Gwi Htau hte Sumpra Bum lam numshe kaw May (12) ya shani hkying (1:30pm) ten ram hta KIA myu tsaw share ninghkring ni hte myen tai hpyen ni hte laknak kaji ni hte gap gasat hpang wa nna shana maga (4:00pm) ram kaw na gaw laknak kaba ni hte gap gasat lai wa sai lam shiga na chye lu ai. May (9) ya shani hta myen hpyen ni hpyen mawdaw kaba (8) hte n gun htu lung wa ai majaw gap hkat hpang wa ai re lam. myen hpyen asuya a helicopter langai mung du wa nna hpyen n gun ni wa jahkrat ya ai lam shiga na chye lu ai.


text:
NEW YORK DAT KASA RUNG E MYU SHA NI N GUN MADUN
Labels: Maigan Jinghpaw Shiga
15 comments:
- Anonymous said...
-
Ndai n-gun madun lamang a ntsa e Karai Kasang gaw Annau ni a matu tengman ai mungmasa mahtai hte Awmdawm shanglawt lu hkra baus sin makawp maga ya na re.
- September 28, 2012 at 2:43 AM
- Zai Ningjar said...
-
USA kaw shanu nga ai JP wunpawng myu sha ni yawng Myit mang hkrum let Bawng ban da Sai hte maren,yawng rau lata hkindun n na Myen(Thein Sein) hpe ning hkap n gun madun Lu ai majaw grai kabu Sai.Matut galaw sa wa na Myu sha lam ni yawng hta mung Myit hkrum let Karai Wa a shaman chye ju hte rau,Awng dang lam de matut hkawm sa wa ga law..NuWa HpuNau Myit Su Dusalang ni eee....
- September 28, 2012 at 3:04 AM
- Anonymous said...
-
oi,,,,, myu tsaw ni a shamu shamawt lam hpe grai ngun lu ga ai,an hte bu ga na ni a matu kabu hpa ngun kaba rai sai,ya na zawn buga na an hte hpe nmalap ai hpe grai kabu nga ga ai,,,,,,,,,
- September 28, 2012 at 5:25 AM
- Anonymous said...
-
Grai n gun lu dik sai hu re.
Matut nna, a ten la nna, Thein Sein pru wa shang wa shagun yaw tik tik di ga....
Congratulation...,
Thein Sein, Awng Min ni gaw, USA sa taw ai laman, Myen hpyen dap ni gaw, KIO ni hpe ( Hpankant hte, laiza hpe ) shamyit kau na matsing malu ai....
Dai majaw ngut ai ten du hkra,,,, shakut ga lu oi...
zed
- September 28, 2012 at 9:11 AM
- Anonymous said...
-
US du JW ni ndai zawn kanu mungdan hte myu sha ni matu ang sha shara kawn apnawng shanglawm nga ai hpe grai nan shagrau ai hte n'gun lu hpa nan rai nga sai. Myu sha labau hpe shabyin dat ai lam mung rai sai.
MZHK
- September 28, 2012 at 9:19 AM
- Jatawng Naw said...
-
Grai na kabu n gun lu ai law, Tsawra Shapawng Yaw hpu nau ni e.. Matut nna tangdu hkra mahtai lu, masha ni mu hkra ninghkap n gun madun shakut ga law.Karai Kasang Yehowa anhte myusha ni yawng hpe grau kaja ai hte simsa ngwipyaw ai lam de lam woi la u ga. US hte mungkan shara shagu na Shapawng Yaw myusha ni yawng hpe Karai Kasang tutnawng shaman ya ai hte myusha ni shanglawt lu na lam hta atsam dat shanglawm lu mu ga.
P.S ..Hpakan lam Kamai- Sau hka- Labang kahtawng mayan de myen hpyen ni n gun kaba hte kanaw lung wa ai majaw majan kaba laja lana kasat hkat nga ai hte myutsaw share shagan ni mung ram ram sum machyi ai lam chye lu ai law. KIA hte MHH myutsaw kaji kaba ni matu mung tut tut kyuhpyi myitdum garum ya nga ga law.
- September 28, 2012 at 11:39 AM
- padang yesu said...
-
Lak san ahkaw ahkang gra ning hkap n gun madun lu ai hpe,Na kabu grai n gun lu ga ai.ndai hkrang shapraw lu ai gaw,WP mungdan AUNG DAWM PADANG lu na K K sha ngun ai kumla apu re.lahkam grau2 kaba ai hte Bum tawng kau hkra myit jasat lung ga.
- September 28, 2012 at 3:06 PM
- Anonymous said...
-
Grai n-gun lu sai. Ya ndai aten hta anhte J.W myu sha ni sha tinang lagaw tinang tsap na gwi gwi hkum ding dep n-sen shapraw ra sai.
- September 28, 2012 at 4:39 PM
- Anonymous said...
-
Shawng lawm ai WP ni yawng hpe Karai Kasang shaman ya u ga. chyeju kaba sai.
- September 28, 2012 at 5:17 PM
- Anonymous said...
-
YA NA LAMAMG NDAI HPE GALAW AI MAJAW ,US DU NGA AI JINGHPAW W.P MYU SHA NI HPE GRAI CHYE JU DUM AI GRAI N-GUN LU LET , MADI SHADAW YA NNGAI. ANHTE MATUT NNA GALAW GA LU OI, YAK TIM RAU, PYAW TIM RAU. NSEN LANGAI NSAM LANGAI HTE LE I,.....
I A W.P MUNGDAN SHANGLAWT AI MUNGDAN BYIN WA U GA, HPAN MADU KARAI WA BAU SIN KARUM YA NGA U GA ............
- September 28, 2012 at 5:44 PM
- Anonymous said...
-
Grai awng dang dik ai ninghkap n'gun madu ai US du myu sha ni hpe grai chyeju dum ai.mungkan ting annau ni lam hpe shapoi dat lu ai zawn Thein sein asuya gaw hpyen asuya re hpe hkrat madi madun ya ai majaw grai n'gun lu ai.mung masa amyet kaba nan rai sai.Thein sein ni kade masu sha hkawm nga ai hpe maga mi de n'dai zawn lu madun ai jaw myu sha yawng a matu n'dang tsun hkra majan kaba awng dang ai lam re.
- September 28, 2012 at 7:34 PM
- Anonymous said...
-
ndai zawn ngun madun ai hpe mu ai majaw grai kabu ai nahte WP sa ni hpe gade dip da tim KK gaw nhkraw ai rawt jat ai myu sha nantai naga ai
- September 28, 2012 at 8:08 PM
- Anonymous said...
-
shi ga ni hpe comment jaw ai jaatawng naw e nang mara da ai kamai , saung kha ,labang ka htawng kaw(KIA hte MHH) ni machyi dkrat sum ai nga ai nteng ai .KK hpe kam sham ai ni maga de ga loi mung KK shawng lam majan pa hta shi hpyen Du hpyeh ninggang tai ya nga ai .
- September 28, 2012 at 9:08 PM
- Anonymous said...
-
Our victory assured, and our destiny sealed with success. Dear Kachin, Keep trusting and keep flying as Eagle. Lonely but never alone! The God of Abraham, issac, Jacob is with us! Go Kachin go!!!!
- September 29, 2012 at 1:33 AM
- Anonymous said...
-
JAtawng naw mara da ai Kamai shi ga nteng ai nga bai shana ya ai manang wa hpe chye ju dum ai.ndai shi ga a majaw grai myit npyaw sai re.KIO/KIA hte WP amyu sha ni yawng hpe K.K shaman ya u ga law.
- September 30, 2012 at 3:26 AM


text:
Dai majaw Democracy hpewoi-awn galaw nga ai myen ningbaw ni a role gaw rawt she rawt mat sai, maigan mungdan ni mung amyu bawsang ni hpyi nga ai mung democracy sha rai nga ma ai ngu shadu nna democracy woi hpyi ai myen ningbaw ni hpe jahtum jalai du hkra garum madi shadaw nga ma sai.
Rai yang myen mungdan democracy de gale bang wa magang nga sai ngu masha yawng tsu nga ru nga ai ten hta anhte bawsang ni hkrai kri kri rai ngam nga saga ai.
Ya daini anhte bawsang ni a rawt malan gaw mung masa hta mung sum, hpyen masa hta mung sum re ai kum la pru nga sai.
Myenni a mung masa shamu shamawt ai lam ma hkra gaw n dai policy ni hta madung mahta nga ai: Myen Ga Langai Sha Lang Na, Myen Laika Langai Sha Lang Na, Buddha Makam Langai Sha Lang Na, Myen Amyu Ni Sha Up Ai Mungdan Gawgap Na, dai majaw myen ningbaw ni gaw 1947 ning hta gin shapraw ai Panglong ga shaka hpe jahten kau sai, dai majaw Federal Union gaw gap na hpe jahten kau sai, dai majaw Myanmar Unitary State hpe gaw gap sai, dai majaw dawnghkawn langai hpang langai dawm kau nna Shagan langai sha kap ai Dawnghkawn hpe lang nga sai.
N dai policy ni gaw ya sha jahkrat da ai policy ni n rai, moi Myen Jawngma ni English a lata na Shawnglawt la na matu shamu shamawt wa ai kawn hpang da sai policy ni rai nga ai, n dai lam ni hpe Rakyaing n ka ai laika lang ai hta mu hti shachyaw la hkrup ai shaloi, Myen ningbaw langai rai nga ai Takhin Ku Daw Maing ka ai laika hta, Kayin ni hpe kaji pi hkum hkyem sa jaw lani mi Myen ni hpe kaup la na ra ai, Kachin ni hpe hkum hkyemsa jaw Panglai na nga sha na nga ai ni rai ma ai, kaga bawsang ni hpe mung hkum hkyemsa jaw, n dai ni baw n lu sharawt hkra shamyit kau ra ai ngu da nu ai.
Hpa majaw nga yang, English ni up ai ten hta raitim Kachi nhpyenla ni reng nga ma ai, Kayin hpyenla ni reng nga ma ai, Myen, Kachin, Shan, Chin, Rakyaing, Mon, Karenni, Karen ni pawng nna shanglawt la wa ai ten hta raitim Union of Burma ngu ai hta Hpyen Dap a Commader-in-Chief gaw Kayin kasha Samitdon ngu ai wa rai nga ai, e n dai zawn rai reng nga ai hpe mu hkrit nna Myen ni bawsang ni hpe kaup lu ai Mungdan gaw gap yang she shanhte Myen ni asak luhkrung na ngu hkam la ma ai re. Dai majaw anhte Kachin hte bawsang ni hpe shani shana shamyit zingri nga ai rai nga ai.
Dai majaw n dai lawu na recommendation n kau hpe kaja hkrat dat n ngai,
o Federal lu mayu ai, Democracy lu may uai lam tsep kawp hkum jahta manu,
o Awmdawm Shanglawt a matu majan shang nna Democratic Republic of Kachinland gaw gap na de jasat sa wa ga
o Lahta No. 2 hpe shakut sa wa ai ten hta tinang rawt malan hpyen dap kawn mare masha ni hpe roirip ai, num ma ni hpe roirip ai, mungchying mung shawa ni hpe majoi shagyeng shagang galaw ai lam tsep kawp n galaw ga, galaw hkrup mat jang mung shut kau ai hpyenla-du ni hpe gara hku ahkyak la sai ngu ai lam ni hpe English hku nna mungkan ting chyehkra statement ka shapraw ga.
o Awmdawm Shanglawt a matu shakut ai ten hta “simsa lam a matu” tsep kawp akyu nhpyi ga, Awmdawm Shangalwt lu na matu sha Wunpawng Aha ni yawng Karai kaw akyu hpyi ga.
Nhpaw Mung Ban


text:
时间:2016-09-07 09:07:46 来源:1981 ning lado 2《Wunpong》
KAWA POT A TSAM N-GUN
Maran No Seng
Shinggyim masha,
Zingri ai kam mara,
Asi asat,
Gahtam azat.
Sharo nat shagu,
Ngaishu ngaisha ni ma hkra.
Raitim,
Myit go n si nngai.
Nye a hkum ko nna,
Ginru ginsa bai shapra,
Ruyak mi hkrum tim,
Maku shangai na myit da-ting nsim.
Laning mi kau mi shatut,
Shaning shanang dangam shakut,
Nye a myu hpe shawum shaja,
Nbyin byin hkra shaja na.
Kawa pot ndai zon shaga,
Nsen n pru tim ngoi ai na,
Shi a myit atsam wa,
Ngai hpe n-gun jo ya nga,
Nye a prat ndai hte,
Myu hpe masat masa na oi.
《Wunpong》hkumhpa laika go 1981 ning shata 8 pro 1 ya shani shalat hpang ai re. Laika shapro lakmat nambat 53-1028/I, shi go ya yang Miwa mung hta Jinghpo ni a tara shang ai hkumhpa hparat laika buk langai rai to nga ai, laning mi mali lang shapro nna, lado mi hta galang lang shapro ga ai, daining du yang 133 lang shapro lai wa sai.
《Wunpong》hkumhpa laika buk hta: Sumrai, ga shagop, kum yai, mabyin masa, htunghking ningli, labau lara, maumui mausa, machye machyang, shiga, sumla, datbung re laika ngau ni bang ga ai.
Laika ngau shagun jo hkringdat: 784655328@qq.com
Hkringdat: Sakhkung mungdo Mangshi Yungham gat lam 14-41,
《Wunpong》ka shinggyin hpung
Chyenan: 0692-2121820
Mu madu:Hpaudo Bok Tong
Zazek nambai:678400
地址:芒市勇罕街14-41号
德宏州文联《文蚌》编辑部


text:
Jinghpaw mungdaw a mabyin ni-2008
J.W Chyum Dakkasu Lungseng Jubile (1932-2007)Jinghpaw Wunpawng (J.W) Hkalup Hpung Ginjaw (KBC snr JHZ) gaw J.W Hkalup hpung masha ni chyum jawng lu la ai 75 ning hpring ai lungseng jubili Karai Kasang chyeju shakawn poi kaba hpe J.W Chyum Dakkasu (KTC) jawng wang, Jinghpaw Mungdaw a mare daju kaba Myitkyina mare a dingdung de deng 10 tsan ai Nawng Nang ninghtawn e galaw wa sai.
Teng nga yang, J.W Hkalup Hpung masha ni chyum jawng lu la ai Lungseng Jubilee gaw 2007 hta ang ai raitim, lungseng jubili chyeju shakawn hpawng kaba hpe March 24-30 laman, '2008 ning jawng yu poi' hte arau hpawn galaw wa sai.
1932 kaw nna 2007 ning du hkra sharin jahpat dat ai jawngma yawng gaw 3,817 rai nna, dai hta ala yawng 2,220 hte anum 1,597 rai sai lam, KTC labau kyem mazing kawn chye lu ai.
KTC gaw ya aten jawngma yawng 480 jan rai nna aten hpring hte hpung jat chyum hpaji sharin nga ai jawng sara/num ni yawng marai 30 jan rai nga ai. Ya, KTC hta Licentiate Theology (L.Th.), Bachelor of Theology (B.Th.), Bachelor of Ministry (B.Min.), Master of Divinity
(M.Dip.) degree pang ni hte shagrau nga ai. Ndai jubili hpawng kaba kaw nna Honorary Doctorate or Doctor of Divinity (D.D.) shagrau ya ai lam mung galaw hpang wa sai.
Ndai sanit ya galaw ai Lungseng jubili chyeju shakawn hpawng kaba hta, hpung masha ni 20,000 jan mying jahpan bang shanglawm wa sai hte poi sa manam gaw sen 2 daram rai nga ai lam, chye lu ai. Ndai hpawng kaba hta Myen gumhpraw lap wan 86 jan jai lang wa sai.
KTC gaw Hkalup hpung masha sen 4 jan hpe gawng malai tai ai Jinghpaw Wunpawng Hkalup Hpung Ginjaw a kaba dik ai chyum jawng rai nna Myen mungdan hta kaba dik ai chyum jawng langai rai nga ai.
J.W Hkalup Ramma Hpawng Kaba (April 5-11)Myen mung shang wang, J.W Hkalup Ginjaw (JHZ) na J.W Hkalup ramma shawa 3,000 jan gaw Shanglawt Uphkang ai ginra Nbapa, Miwa-Jinghpaw mung jarit e 7 lang na Hkalup ramma shawa hpawng hpe awngdang ai hte galaw wa sai.
Nbapa na Hkalup ramma shawa hpawng gabaw gaw Buhkaw laika 14:9b na," ... Hkum hkrit myit, Yehowa nga nga ai," ngu ai rai nga ai. Ndai zawn re Hkalup ramma shawa zuphpawng kaba gaw 5 ning hta kalang lang galaw ai zuphpawng rai nga ai.
Laklai ai lam gaw, ndai Nbapa na J.W Hkalup Hkristan Ramma Shawa Zuphpawng Kaba gaw hpyen asuya ju up magam ni galaw na ndat da ai mungdan ting Shanhte woi ka jahkrat da ai mungdan a 'Ningpawt Ninghpang Gaw Da Ai Tara Kanu' hpe shawa ra masat hkam hpawng (constitutional referendum) galaw na shata mi hta galaw ai re.
J.W jawngma ni Referedum ninghkap laika pa shakap (Jan - May)Myen gumshem hpyen asuya ara ka da ai mungdan a Ningpawt Ninghpang Gaw Da Ai Rara Kanu (nhprang) hpe shawa ara masat hkam la hpawng May 10 ya a shawng kaw nna Jinghpaw Mungdaw Jawngma Hpung (All Kachin Students' Union, AKSU) malawm ni gaw Jinghpaw Mungdaw kata rudi nna kata lam shamu shamawt nga ai ramma hpung rai nga ai hte maren, referendum hpe ja ja ninghkap ai "NO" laika pa shakap ai campaign ni hpe alang lang galaw wa sai.
Ndai referendum ninghkap laika pa shakap ai campaign ni hpe Jinghpaw Mung na marae kaba hte daju rai nga ai Myitkyina, numbat lahkawng mare daju Manmaw hte kaga Waimaw, Namti hte Mugawng mare kaba ni hta adan aleng shadan shadawng dan wa sai, rai nga ai.
KIO gaw, 'shawa ndau ga sadi' sharun nna Myen a Referendum hpe madi shadawMungdan kata laknak hpai Rawtmalan Wuhpung ni hta n-gun kaba dik gap hkat jahkring hpung, Wunpawng Mungdan Shanglawt Hpung (KIO) gaw, tinang dapshawa mungshawa ndau tawn ai, Myen hpyen asuya ka ai 'mungdan a ningpawt ninghpang gaw da ai tara kanu ntsa, shawa ara hkam la poi (referendum) galaw ai hta, lapran tsap na masa' tawn da ai hpe akajawng sharun kau nhtawm, KIO/KIA masha hte KIO kata na mungmasha ni hpe Referendum de madi shadaw ai 'Sindan Pa (me)' jaw na matu, aming jaw wa sai.
Referendum du na masum ya sha ra ai May 7 ya sha ni hta KIO gaw, tinang a uphkang ginra yawng na dapshawa mungmasha yawng de 'referendum hpe madi shadaw na lam aming' htuk shabra wa sai, rai nga ai. Ndai zawn galaw wa ai lam gaw, Myen a Dingdung Daw Dap-up (Northern Command commander snr Taimu) dingsa Maj-Gen Ong Myit gaw, KIO ginjaw Laiza de hpyen n-gun, laknak n-gun, tank mawdaw ni hpring hte 'majan gasat na zawn' sa jahkrit ai majaw rai nga ai.
Bai nna, kaga Jinghpaw mungdaw kata na Jinghpaw laknak lang wuhpung kaji rai nga ai, New Democratic Army-Kachin (NDA-K) and Lasang Awng Wa Simsa Lam Hpung ni hte Lahta Sam mung na Kachin Defense Army (KDA) ni mung, KIO hte maren, hpyen asuya a mungdan a gawda ai tara nhprang hpe madi shadaw me jaw na matu, tinang a dapshawa mungshawa ni hpe aming jaw wa sai re.
Brig-Gen Soe Win hpe Ma Pa Hka dap-up n'nan hku shara galai bang (June)Myen Brig-Gen Soe Win, Mandalay Ginwang, Pyin Oo Lwin (Memyu) na Hpyendu Jawng, jawng-up hpe Jinghpaw mungdaw mare daju Myitkyina e jung ai, Dingdung Daw Hpyendap Daju (Ma Pa Hka) a dap-up (taimu) hku nna shara galai bang wa sai.
Dap-up Soe Win gaw shi a uphkang ai aten laman, Jinghpaw Mungdaw kata kani nanghpam tsi mawan ni hpe ru kawn shagrawt jasan kau na re lam, ga sadi jaw wa sai. Raitim, shi gaw Jinghpaw mungdaw kata na hpun mailung ni, Miwa ga jarit de htaw shalai dut ai hpaga bungli hpe gaw, tara shang ahkang jaw wa sai.
Nhkum Hkawn Din gaw Myen hpyenla ni a jawm roi rip sat hkrum (July 27)Asak 15 ning jan sha re ai Jinghpaw Hkristan Jawngnum sha Nhkum Hkawn Din, Manmaw, Namsai kahtawng, laika tsang matsat jawngnum gaw, July shata 27 ya shani, Myen hpyenla ni a jawm roi rip sat hkrum wa sai.
Shayi Hkawn Din gaw mare makau hkauna na kahpu ba hpe malu masha jarik sa gun jaw ai lam lapran, N'mawk Myen hpyendap, Lagaw Lawan Dap (Light Infantry Battalion), Hka Ma Ya masat 437 na hpyenla marai masum a jawm shinggyim roi rip sat kau hkrum sai.
Hkawn Din roi rip sat ai mabyin hta Hka Ma Ya masat 437 na hpyenla yawm dik marai 3 lawm ai raitim, ya ten du hkra, Myen hpyen asuya gaw, sai n grin ai zawn re ai, 'Soe Tu Win' ngu ai hpyenma hpe sha, ahkyak la, hkyuk sharawng tawn ai, rai nga ai.
Miwa ni Jinghpaw mungdaw na hpun bai shawn bang waAten tsawm ra hkrawn ai hpang, Miwa hpun lauban ni gaw November shata kawn Jinghpaw mungdaw na hpun mailung ni hpe tinang mungdan de bai shawn bang wa sai.
Ya, Miwa ga de madung htaw shalai bang ai hpun ni gaw, Manmaw gaiwang hte Mali-N'mai Walawng na hpunja hpunkya ni, rai nga ai. Ndai lang na sawng dik gaw, Miwa ni gaw mungmasha ni madat tawn ai, kawn tawn ai hpun maling ni n lata, kran shaw la nga ai re lam, chye lu ai.
Kaja wa nga yang, Miwa asuya gaw Myen mung dingdung daw na hpun mailung ni hpe n shawn bang na lam, lai wa sai 2005 ning htum wa de, tara shang pat hkum wa sai re. Raitim, dai zawn galaw ai hpang mung, Miwa ga de Jinghpaw mungdaw hpun mailung ni, n dut n dang, dingyang naw shawn bang nga ai, rai nga ai.
Myen-Miwa ga jarit hta, Miwa ni 'Laiza Bunghku' shachyaw hpang2008, November shata praw kawn Miwa asuya gaw, dam de pe 10 hte galu de deng sanit jan ai, Myen-Miwa ga jarit madin, "Laiza Bunghku" hpe, Jinghpaw mungdaw, KIO a ginjaw Laiza e galaw hpang wa sai.
Ndai 'bunghku' gaw, Laiza Hka hte madin din tawn ai, Miwa Laiza hte KIO Laiza hpe madung madin din pat kau ya ai lam, rai nga ai.
Miwa gaw ndai bunghku hpe, "Myen mung hkran na kani nanghpam tsi mawan ni, Miwa de lagu shalai bang ai lam hpe pat shingdang lu na yaw shada ai re' nga nna, ginlam jaw tawn wa sai.
Myen-Miwa ga jarit hta, masha ginlen dut ninghkap rung hpaw (December 22)Myen, Miwa asuya lahkawng na mungdan gawng malai pyada du ni gaw, Jinghpaw mungdaw hte matut ai mungdan lahkawng a lamu ga jarit n'tsa 'masha ginlen dut ninghkap rung lahkawng' hpe December 22 ya shani, tara shang hpaw dat sai.
Rung mying hpe 'Myanmar-China Border Liaison Office On Anti trafficking in Persons' ngu ai gabaw jaw tawn ai rai nna, dai rung ni hpe, Miwa ga jarit hkran de Jang Hkong hte Myen ga jarit maga gaw Loije kaw hpaw tawn ai, rai nga ai.
Ndai rung lahkawng hpaw poi de Myen hpyen asuya a pyada du daju Brig-Gen Khin Yi (Khin Yee) hte Miwa ginjaw asuya na lahta tsang pyada du kaba langai sa du lawm sai.
Jinghpaw ni Amerikan Hkalup Sasana 100 ning hpring 'jaw poi' galaw (Feb. 3, 1909- Feb. 3, 2009)Myen mung a dingdung daw, Jinghpaw mungdaw, J.W Hkalup Hpung Ginjaw npu Manmaw Ginwang na Loije Pa hta, Wing Hkam mare Hkalup Hpung a Amerikan Hkalup Sasana shang 100 ning jaw poi hpe December 29-31 laman, wu wu di di galaw wa sai.
Ndai poi hta, Wing Hkam (Win Hkam) mare de wa ai, Hkalup Sasana shang wa ai hte laika hpaji jawng lu ai lamang ni hpe kapyawn galaw wa sai, rai nga ai. Shawng n'nan ndai lam ni hpe ningpawt hpang ya sai kanu kawa ni gaw, Amerikan shan hpraw Hkalup Sasana sara kaba Rev. H.J. Robert hte jauman Jinghpaw sasana sara Rev. Damau Naw ni rai nga ai.
Jaw Karai chyeju shakawn hpawng hta Wing Hkam Hkalup hpungmasha marai 200 jan hte manam ni yawng marai 400 jan shanglawm let, "Jaw Wunli Manau" hpe mung, December 30 hte 31, lahkawng ya tup nau la lu sai. Dai manau gaw, Wing Hkam mare a shawng ningnan na manau mung, rai nga ai.
Bai, Jaw Poi a masat dingsat hku nna '100 hpring masat Gawknu hte Sasana Sara ni a masat dingsat Lungpa' ni hpe mung, galaw la lu sai. Ndai 'Jaw Poi' hpe shata lahkawng jau nna galaw ai lam mung, rai nga ai.


text:
Jawng shang jahpan Form pat na nhtoi gaw (11 June, 2014) kaw re.
Dai kaw lung mayu ai ni gaw ...UNHCR Card shing nrai,
UNHCR Letter laikapa (document) ni nga ra na re.
Ndai jawng gaw ja gumhpraw nbang ra ai sha free mai lung ai lamang hpe galaw ya ai hku re.
Jawng lung ten Shata 6 na na re ( သင္တန္းကာလ ).
Shawk ai ni yawng hpe gaw ( Placement Test ) hku n-na masha hkum hpe nan hkrum ai San/htai interview hpe gaw 13 June, 2014 (Friday) hta galaw sa wa let ,dai kaw awng ai ni hpe hkap la na hku re.
Dai Test kaw awng ai ni gaw... courses 3 rai nga ai ( IT, Culinary, Hairdressing) hpe tinang a english skill hte hkan na mai lata la na hku re.
Sa shawk ai masha ni gaw asak 15 hte 24 lapran kaw byin ra na re lam shana dat ga ai..
lu ai ahkaw ahkang manu shadan let lawan sa shawk la ga,
Chyeju Kaba Sai.


text:
Madi manyap puba hkiba ai hpe hkam sharang, n'tara dik ai chyamsam matse labye hpyen hpe hkum sai yawng hte gasat shamyit, shawng lam majan pa hta sinda hpe n'gang shatai atsam htum, myu tsaw sai hkyet na daram gasat shamyit, tinang myu sha yawng a matu matai htang, tara ai lam hta padang dawng hkawn sharawt, myu tsaw sari shatsaw, n'sin n'htoi, n'yup n'sha, sadi maja, myu tsaw n'gun kaba gun, padang hkrun lam masing lit kaba gun, myu sha yawng a sak sumri gun, sali wunli yawng hpe makawp ya ai myu tsaw share shagan ninghkring ni yawng hpe kam hpa dik nga ga ai.
Padang hkrun lam masing padang dip la lu na matu nang ngai yawng a atsam madun na ten du nga sai, mungkan shara shagu chyam bra nga ai, chyurum ai hpunau ni e, dai ni nang hpe Jinghpaw mung hte Nu Wa jinghku ni yawng myit n'gun kaba hte la nga ga ai. Ganang ga du tim ganing re ten tim hkum malap, nang tatut shakut lawm yang she lakung kamai di mala hkum na re.
Nang hpe shangai shaprat ai buga, nang hpe shangai shaprat bau maka ya ai Nuwa jing hku yawng, myi she n'grip n'htoi hti nna la nga ga ai. Jang kyu hpyi ya rit. Nang lu lawm ai arung arai ja gumhpraw hte ya hkyak hkyak garum madi shadaw la na, Buga hte Nuwa jinghku ni myit mada dik nga ga ai. Rau rau chyawm shakut n'gun kaba dat saga law. Lawan garum la saga, Nuwa ni kyu hpyi madai nga sai, ma ni hkrap nga ai, maling hkra u dusat dumyang yawng nang hpe la nga ai.
Myu tsaw salu salat pru, labu mi waw waw, palawng mi je je, kawsi hpang gara tim yawng a matu shakut ya nga ai. Share shagan ni hpe tsaw ra myit madun shagrau atsam madun n'gun chyawm dat ga.
Baren Numraw


text:
Wunpawng Mungdan Shanglawt Asuya Dap Ba (2) n pu Dung (5) ginra Pang Hkawn makau hta dai hpawt daw hkying (8:00am) ram kawn ya shiga ka ai ten du hkra KIA myu tsaw share shagan ni hte myen hpyen asuya dap hka-la-ya (121), (141) ni matut manoi gap nga ai lam na chye lu ai. Majan kata lam shiga hpe hkrak rai n chye lu ai.
DUNG (5) GINRA DE GAP
Wunpawng Mungdan Shanglawt Asuya Dap Ba (2) n pu Dung (5) ginra Pang Hkawn makau hta dai hpawt daw hkying (8:00am) ram kawn ya shiga ka ai ten du hkra KIA myu tsaw share shagan ni hte myen hpyen asuya dap hka-la-ya (121), (141) ni matut manoi gap nga ai lam na chye lu ai. Majan kata lam shiga hpe hkrak rai n chye lu ai.
Labels: Jinghpaw Mung Shiga
2 comments:
- hkunman said...
-
Myen gaw prat tup MAJAN a-matu a-hkying a-ten shagu hkyen lajang, taw nga ai re. dai majaw KIO, KIA,UNFC, kaw lawm nga ai, a-myu baw sang yawng hte gaw raw sha MAJAN a-matu n- hkyen n-mai re.A-MYU baw sang yawng gaw ( 1 )n-sen langai sha shapraw,( 2 )raw sha gap, dai hku galaw yang a-loi sha a-pyaw sha, UNFC a-pandung kaw duna re.
- March 1, 2012 at 11:09 PM
- Anonymous said...
-
Dai UNFC ,chyu hkum gajai ,na jin ai ,an the sha ra ,an the mung Dan san san ,bai rai sai ,myen hte ,rau n nga sai nga hpe gaw ya du hkra n tsun sha praw ai hpe mau nga ai ,,,,UNFC ,bai hkum tsun yaw ,myit Su ka ,,
- March 2, 2012 at 12:16 AM


text:
TAWK HPRUT DAWDAN NA MATU JAWM MYIT YU SAGA
Labels: Laika Ngau
6 comments:
- Anonymous said...
-
grai jaw ai,myen ni gaw Gaw ngu mungdan byin tai kau na hte daini gaga mungdan kaw myen mung na amu gun nga ai embassy hkan na masha ni yawng myen Gaw Ngu naw ai ni sha shara lu ai.Jinghpaw ni yawng myit hkrum nna galaw sa wa yang Karai Kasang madat ya na re ngu kyu hpyi nga let.
- September 4, 2012 at 12:53 PM
- Gawgaptu said...
-
Ya kaw na gaw yawng jinggrim di tawn nna kio kia a nseng sha madat nga saga yaw wp myusha ni yawng e...Kachinland Kachinland Kachinland........
- September 4, 2012 at 3:03 PM
- lamungnawnaw said...
-
dai hku rai ra ai.anau ni n.lu ai sut hpe me lu ai ,nga ai ngu tsun hkawm ai n.re.lu da chyalu re hpe gaw,anhte mai gan du myu sha hkum ngau sha gu tsun ging sai.myit tin ai ladat gaw n.re.dai ni an hte yawng myit gayin wa n.na kk kaw ga baw langai hte sha dingyawm hpyi jahtau nga ra sai. mai gan ni man kaw grau gwi gwi tsun ga.
- September 4, 2012 at 3:36 PM
- Anonymous said...
-
Sau Nan Du a ningmu hpe grai madi shadaw ai. Ramma ni hte jahta yu yang awmdawm shanglawt she nga yang ya jang shanglawt hpyen la wa la na re nga ai ramma ni law nga ai. KIA/KIO kata Ningbaw ni hte prat ram hpyen la ni a lapran hta pyi gaw hkam la ai lam, galaw sa wa ai lam ni shai hkat nga ai. Prat ram hpyen la ni gaw awmdawm shanglawt nga nna jaji majan gasat nga, Ningbaw daw ni gaw munghpawm nga nna mung jahta rai nga ma ai. Mungchying mung masha ni gaw awmdawm mi nga nga munghpawm mi nga nga jamjau ai lam, zingri hkrum ai lam gaw maren sha rai nga ai. Hpa majaw nga yang Myen gaw anhte ni hpe myu shamyit masting hku sat sharu taw nga ai majaw re. Dai majaw hpa rai na KIA/KIO ning baw ni awmdawm shanglawt ngu n gwi tsun taw nga ai kun? Shanglawt hpyi na ten du sai, munghpawm ngu ai n ngai sai, Awng San wa hpe lup ai kaw lup makoi bang kau ma sai, n nga sai hkum hpyi nga manu. Dai majaw Awmdawm shanglawt hpyi na hpe a ja a wa madi shadaw nngai.
- September 4, 2012 at 6:59 PM
- Anonymous said...
-
N kau Du salang ni hte malawm ni simsa lam Lu mayu n na galaw taw ai ni gaw,sung sung nau n Myit yu na masa nga ai.Madu jajum hpraw tam sha loi na matu madung da n na simsa lam Lu mayu ai ni mung grai jawng nga ma ai.N kau Du salang ni mung nang de Kap,le de Kap "Lapran masha"!
- September 4, 2012 at 10:32 PM
- Larin said...
-
Mung shawa ni kawn Shanglawt Asuya hpe Pressure jaw ra sai ten bai du wa sai law.... Mung shawa ni madi shadaw ai majaw ngang grin nga ai shanglawt asuya re majaw mung shawa masha ni a n-sen hpe mung madat ra chyalu re....dai n-rai yang Myen asuya hte hpa n-shai ai. second Myen asuya tai mayu nga ai ningbaw ni hpe grau hpaji jaw la, shadum jahprang la ra sai.
- September 4, 2012 at 10:52 PM


text:
SHARE SHAGAN SUMHKA BRANG JA (MU SHABRANG)
Labels: Labau
14 comments:
- Anonymous said...
-
myen ni hkalem ai ai hpa na gadawng mat ai kun gaw. anhte jinghpaw ni wa ya du hkra myen hpe hpa na kam sham bu ma ai kun le. myen ngu ai ni gaw tsa dan she re. tsa dan hpe kam yang gaw yawm wa, hten wa ai baw re le. raitim mu shabrang wa sat kau ai myen 200 jan rai sai nga nna, grai arawng la ai lo. shi ap nawng ai lam hpe KK shaman ya u ga. ngam nga ai nta masha ni hpe mung KK shaman ya u ga.
- August 10, 2012 at 3:06 PM
- Anonymous said...
-
MAGRAU GRANG AI MYUTSAW MUNGTSAW SHARE SHAGAN SUMHKA BRANG JA AQ dum nta masha ni hpe myit ngunjaw nna ra rawng ai lam hta jawm madi shadaw garum la ya jang grai htaphtup na re ai ngu mu mada ai..
- August 10, 2012 at 3:08 PM
- Anonymous said...
-
Myen sat ai pyi nrai re nga ai le,madu jan sat ai she rai re nga ai le... sen matsat hte madu wa hpe sat kau re nga ai le. ngai gaw dai hku chye na ai le... ndai laika ngau hpe hti yang...
- August 10, 2012 at 5:52 PM
- Larin said...
-
atsawm n-chye na ai...."Lai wa sai 2012 May shata praw (1) ya jahpawt (8:00am) hta, Myen ni gaw madu jan hpe ja gumhpraw hte hkalem la nna, Gumhpraw sen (8) mung gun, sinat M-20 lahkawng mung matep lang rai, Cycle hte kasha (1) mi hpe htaw nna ......" nga ai, dai gumhpraw madu jan kawn madu wa hpe jaw ai i? myen ni dai gumhpraw gun na lung wa ai i? clear n-byin ai.....
- August 10, 2012 at 6:10 PM
- Anonymous said...
-
Nawng Tau Yang Lu hpyen yen dabang kaw nga nga ai gaw nga.. madu jan hkan ni si ai kun hkrung ai kun nchye ai gaw nga.. nchye na nga ai le.. ndai laika ngau gaw..????
- August 10, 2012 at 6:58 PM
- sammung ramma said...
-
gumhpraw pyi la ngut sai me nchye ai gaw madan jan sat mung kau mu madu la a matu sha shut ai re myu ting a matu shut mat ai re sat kau....mat ten
- August 10, 2012 at 7:31 PM
- Jatawng Naw said...
-
Sumhka Brang hpe hkungga jaw sha grau ai law. N dai hpu shawng wa zawn rai magrau grang ai Hpyen du/la ni 1000 ram sha pi nga yang gaw ... An hte Pawng yawng myu ni hpawt ni nan shanglawt lu sa na re..Ndai hpyen ningtawn slg wa a lam hpe yu yang Tai hpyen ninghkap majan hte dinghku a lit hpe kapyawn gun hpai ra ai majaw hkrat sum mat ai hpe lahpawt dik rai nga ai law. . Ma grau grang ai hpu nau ni a dinghku masha ni hpe bau rem makawp maga ya na matu mung anhte KIO/A ni hte Pawngyawng myu sha ni yawng hta grai lit nga ga ai law.
Karai Kasang Wa hpyen du/ hpyen ma yawng hte Mungshawa hpyen hpung ni ntsa tut bau sin makawp maga u ga law.
- August 10, 2012 at 8:51 PM
- nawsan said...
-
Mu-Shabrang Sumhka Brangja hpe hkung ga jaw dat n ngai!!!!!!!!!
- August 10, 2012 at 9:35 PM
- Anonymous said...
-
Ngai hti yang story nau nchye na ai,jinghpaw laika hpe atsawm nchye hti na wa re kun? ka dan ai wa a Ga si nhti-nhtang re majaw kun gaw nchye sai.Grai shagrau ging ai share shagan she re nga ai law
- August 10, 2012 at 11:54 PM
- Anonymous said...
-
Grai nchye na hkra ka da ai le.
- August 11, 2012 at 11:39 AM
- Machyu Bum said...
-
jinghpaw kasa e nang tsun mayu ai lam asan nga nchye na ga ai...Mungkan tingna WP myu sha ni hti ai re majaw, ya na zawn nga shiga hpe asan sha rai ka lu yang grai n gun lu na re.....
- August 11, 2012 at 3:36 PM
- lamunglubu said...
-
Shiga yawng hpe chye na hkra mabyin hpe kalang bai ka mara ya rit, chyeju hte.
- August 11, 2012 at 8:07 PM
- lu lu said...
-
Tsaw ra ai share shagan ni e, bungli kaba galaw ai ngau ai hta awng dang wa lu na matu gaw akyu ja ja gari hpyi ra ai re, tinang baw tawn yup hpang wa ai hten hta, rup rawt wa ai hte rau, hkawm sa wa shana rai jang lagaw lahkam htawt hpang wa ai hte rau rai galoi mung hpan da ai madu hpe kamhpa ai myit mahkra hte shi hpang de ap ya let akyu hpyi let hkawm sa shamu shamaw ra ga ai re lani mi hta kalang mi sha hpyi ai mung nlaw ai galaw sa wa ai amu magam lam shagu hta K.K hpe myit dum ai rai yang lam shagu hta awng dang wa na re. akyu hpyi shaja let sha hkawm sa shamu shamawt nga ga.
- August 12, 2012 at 10:07 PM
- Anonymous said...
-
Anhte a mung hta myen gumhpraw sen matsat pyi nnga mat sai kun?
- October 27, 2012 at 10:32 PM


text:
JAWM NINGHKAP SA WA GA
Labels: Jinghpaw Mung Shiga
3 comments:
- Anonymous said...
-
Tinang a AMYU hpe hpyen wa hte kanawn nna SINAT PALA hte mung ,KANI hte mung NHTANG GASAT ai NI gaw MASHA nre DUTSAT MANA SHE rai nga ma ai majaw ATEN GADUN laman e KAI KASANG sharin shaga na ra ai yaw ,layu ga. BRANB WA .
- July 17, 2012 at 9:14 PM
- hkunman said...
-
Dai lam ni hpe EU,UN. USA. Mungkan Mungdan ni hpang de shana ai baw re..........,Sanat hte mung gap . SHIGA hte Mung GAP di rawt malan ai baw re.........,
- July 18, 2012 at 4:20 AM
- shatapru masha said...
-
Ya aten gaw BGF ni a matu Mang (အေလာင္း) rawt htim ai hte bung ai aten re. Dai majaw Tinang KIA (WunPawng Myu Sha yawng a ning jar) ni grai sadi maja ra ai.Ndai BGF galaw ai hpyenla, hpyendu ni gaw jinghpaw Wunpawng Myusha raitim, Wungpawng myit nrawng mat ai ni rai ma ai. Tinang naw kaji nga ai ten hta jamjau hkrum lai wa sai re majaw "masha a prat hta gara hku mi rai rai, gara ladat hku mi rai rai, nga pyaw, lu,sha, bu hpun lu jang rai sai" nga nna myit ai ni rai ma ai.
Dai re majaw, shanhte hta myutsaw myit, wunpawng myit ngu ai nnga mat sai. Laika hpaji sha chye ai, machye machyang hpa rat nnga ai ni re.
Mying ni hpe gaw hkrak ntsun sana re. Manhkring kaw na du kaba wa, Shwezet kaw na Dujum, DuKahtawng kaw na Du kaba wa ni yawng shanhte a hkum shanhte chye ai. Shanhte Dujum, Du kaba tai n-gring ai ngu ai hpe shanhte chye ai. Dai majaw shanhte hpe Du salang ngu asawng jahpoi nna arawng jaw da ai MYEN ni hpe Karai Kasang shadu let kamhpa nga ai ni rai ma ai. MYEN ni a man e grai magrau grang dan mayu ai"shawng si gwi ran" ေခြးအေလာင္း ပိုင္ရွင္ေပ်ာက္ tai mayu ai ni rai ma ai.
Ndai zawn rai, MYEN ni hku nna BGF kaw Du Salang nshatai la jang, Karni ya, No.4 ya (opium, heroin addicted person)ni sha tai na ni re. Hpa majaw nga jang ngai gaw shanhte ni hpe atsawm sha chye ai wa re.
Lagwi mare grup yin hkan, nanghpam karni ni hpe hkai sha shangun nna, masha myit ra alau ai ngu ai ladat hpe yu jang pyi ngai tsun ai hpe asan sha chye na re ngu kam ai. Shanhte ni nan mung ya e pyi karni ya rai taw nga sai re.
Karni ya ngu ai ni gaw galoi mung myit malai ngu ai nnga ai. Arawng sadang ngu ai mung nnga ai. Shanhte a myit malai majing gaw lupwa kawng sha re. Dai majaw ndai ni hpe gaw lupwa kawng pyi nre sha mu ai shara kaw nan shangut kau ra ai. Shanhte grai tsaw ra ai MYEN ga hku tsun jang "ေတြ ့ရာသၤခ်ဳိင္း ဓါးမဆိုင္း" sat shamyit kau ra sai law.
- July 18, 2012 at 9:45 AM


text:
Jinghpaw Mungdaw kata Wunpawng Mungdan Shannglawt Asuya KIO/A hte myen hpyen asuya ni ya ten laja laja majan byin nga ai lam shiga na chye lu ai. N dai zawn KIA hte myen hpyen ni gap gasat ai shara gaw, Myitkyina mare kaw na pyi bawm nsen myawk nsen ni na lu ai shara kaw re lam mung na chye lu ai. Myen hpyen asuya a hpyen dai ni dap ting nawng nawng arum ara si hkala sum jawng ai lam hpe mung na chye lu ai.
Buga de na myitsu salang langai tsun wa ai hta, "ya ten myen hpyen a masha ni gaw hpa n chye ai mare masha matsan mayan re ai ni hpe myit kahpra myit kaprau shangun na matu, n teng n man ai shiga ni shamawng bu nga ma ai. Dai gaw kaga n rai; "Laiza de Asuya dap ni shang lu sai," nga ai shiga masu rai nga ai. Thainghmu Zay Yar Aung ngu ai wa, Laiza de she manap shat wa sha sana, nga nna ndau shabra ai mung 100 lang n-ga sai. Ndai zawn n teng n man ai shiga masu ni tsun shamawng ai lam gaw, Myen ni shanhte maga sum machyi ai lam grai law wa sai kumla hpe shadan shadawng ai lam mahtang rai nga ai hpe chye htai la ra ga ai" nga tsun dan wa ai.


text:
Myenmung shanglawt lu ai (66) ning rai sai. Mungdan gaw lani hte lani ruyak jamjau lam law htam wa nna mungmasha ni gaw ngwi pyaw simsa ai namchyim hpe rai nlu hkam sha yu ga ai. Madung gaw uphkang ai Myen asuya gaw mungmasha ni hpe shi a hpyen hku masat la nhtawm, “Hpyen hpe lang nna kaga hpyen hpe gasat” shangun ai ladat hte mungdan hpe uphkang wa masai. Hpang jahtum myusha ni yawng hpe Myen amyu de shabyawng la lu ai shani mungdan simsa na re, nga ai.
Satan gunglau ai marang e, Kayin (KNU) rawt malan hpung ningbaw ningla ni gaw UNFC kaw na pru mat masai. Dai majaw UNFC hpe jahten sharun lu na matu kaga htaphtuk ai hkinjang shalat la ra manu ai. Laiza zuphpawng dan pru wa ai hpe ahkaw ahkang la nna UNFC hte hpawn Myenmung ting na uhpung ni ahkum ara shang lawm ai NCCT uhpung hpe dai zuphpawng kaw shalat la lu masai.
NCCT hpe majan pa shatai nna rawt malan hpung ni yawng hpe shalen la lu na matu lang hte lang zuhpawng woi hpawng wa yu timung KIO a mungmasa ningmu kaw dang nga ai majaw satan a yaw shada ai pandung de n lu du hkraw ai. Dai majaw kaga ladat tam wa masai. Shing rai 2014 June 3-5 ya hta kaga rawt malan hpung ni n lawm ai sha, Myen hte KNU ningbaw ningla ni Yangon, Ne Pyi Taw kaw laksan hkrum shaga hkat wa masai. Dai hpang KNU ningbaw ni gaw media hkan galu galang tsun ndau ma ai hpe jawm mu hti wa saga ai.
KNU ningbaw ningla ni tsun ai hta:- Gap hkat jahkring na matu myit hkrum nna sen htu tawn ai rawt malan hpung (17) rai sai. La ma hpung (30) kaw na hpung (3) myit n hkrum ai rai yang myit n hkrum ai ni ngam nga mu ga. Myit hkrum ai ni hte ta gindun nna nationwide ceasefire myit hkrum lu sai majaw Myenmung gaw simsa ai mungdan rai sai lam mungkan ting jawm chye hkra ndau mai sai. Mungmasha law malawng ra sharawng ai hte maren 2008 constitution hpe gram ra na re. Raitimung dai constitution gram na matu lam ningmaw kaw hkan marawn hkawm na malai, President hte sari sadang mi anga rai rau jawm dung let bawng jahkrup nna gram la mai na re. Aung San Suu Kyi mung constitution gram ra ai lam tsun nga ai. Shi a federal ningmu gaw kaning re ai rai wa na kun, jawm la madat yu ga, nga nna satan maga de ngang ngang tsap let ndau wa masai.
KNU ningbaw ni gaw lahta kaw tang madun wa sai hte maren satan a npu kaw shingbyi let marawn nga ma ai. Maga mi de, KNU a Deputy Commander-in-Chief hte hpawn kaga Brigade commander ni, hpyendu hpyenla ni, KNU-KNLA PC, DKBA, KNDO kasa ni hte mungmasha ni gaw lai wa sai nhtoi kadun laman KNU 6th Brigade ginjaw kaw zuphpawng hpawng nna ningmu ni garan kachyan galaw ma ai. Dai zuphpawng hta satan a lagaw lata tai let sa marawn hkawm nga ai ni hpe aja awa jawm jahpyak ninghkap wa masai.
Ndai zawn rai laika ka ai wa hku nna tang madun dat ai lam gaw kaga hpu nau rawt malan hpung ni a ntsa shatan ai n re. Mabyin masa lam majing hpe jawm chye na ya nna dam lada ai ningmu hte aten dep jawm gram sharai la lu na matu yaw shada ai gaw madung rai li ai.
Ndai ten hta Myenmung ting kaw laklai ai lam amyu myu byin wa nga sai. Lai wa sai masum ning laman Myen hpyen dap yawng (hkarang dap, nbung dap, hka dap) ni hpe anhte a mungdan kaw aja awa shang gasat shangun wa masai. Anhte a mungdan gaw panglai hte n kahtep ai. Gara hku nna hka dap hte seng wa sata! nga nna san wa ai mung nga wa sai. Madung gaw, hka dap na hpyenla mun lam sanghpaw li jawn let Man Maw du hkra lung wa nna hkarang dap hpe shang gasat garum wa masai. Dai hte maren, lai wa sai aten kadun laman hkarang dap, hka dap, nbung dap ni hpyenla mun kaba hku Yahkaing de sa bang dat nna Ruhingya rawt malan hpung ni hpe gasat ai zawn Bangladesh hpyen hpung ni hpe mung gasat nga masai.
Shing rai ndai ten hta Myendap gaw dingdung hpyen man hte sinna hpyen man de na majan ni hta ndep nhkap kyin nga ai ten re hpe jawm mu nga saga ai. Du na ra ai aten kadun hta sinpraw hpyen man hte dingda hpyen man maga ni de mung, hkra du yang na mam ting ai zawn nhti nhtang kyin wa na masa nga ai. Ndai majan hta rawt malan hpung ni maga de teng teng dang wa nhtawm mungmasha ni gaw kaja nan ngwi pyaw simsa ai namchyim hpe hkam sha lu sai rai nna "masha sa pra jaw sai" ngu hkam la let, Yehowa Karai Kasang hpe chyeju dum lu ai nhtoi teng teng du wa na re.
Shing re ai akyu ara hpe aten kadun laman jawm hkam la lu u ga matu, Chyurum Wunpawng Myutsaw Mungtsaw sha ni yawng gaw dangdi dangdep ai yi-ngam kaw shang tsap nhtawm lit la shang lawm ga. Shamu shamawt hkawm na matu n jin sai Ji Woi, Ji Wa ni gaw Karai Kasang kaw kyu hpyi ai lit jawm la let shakut sa wa ga, ngu nna kamhpa let lajin dat nngai rai.
JJ Lum Dau
By : JPKS


text:
SENG JA BUM DE MYEN HPYEN NI SINAT KABA GAP
Labels: Jinghpaw Mung Shiga
5 comments:
- Anonymous said...
-
Myen hpyen n gun kade law tim hkrit tsang nra ai.dai 300 majaw taw nga jang mayun makoi nna gap jaru bun nna bai makoi mat ga.
- August 27, 2012 at 1:15 AM
- Jatawng Naw said...
-
"Seng Ja bum kaw la nga na" nga ai mahkawn hpe marit shingran mu ai. Maw ga ginra hta shamyet shanat galaw sha nga ai mahkawn shabrang hte prat ram slg ni yawng ndai majan hta KIO/A hpe shanglawm n gun dat garum ga law. Hpakant hta dap dung(6) hta jat nna, dapba (6) hpe bai hpaw ninghtan dat sa ga law. Myen sut hpaga num/la ni hte myen hpyen ni yawng hpe Hpakant ginra kaw na tsep kawp a tsai awai gawt shachyut kau lu hkra shakut sha ja ga law.
Anhte Pawngyawng mungdan hta sha jet ai lungseng pru shara n dai hpakant hpe sai asak hte Karai Wa jaw ya ai a tsam marai hpaji mahkra hte makawp maga nga ga ..
- August 27, 2012 at 1:16 PM
- michael said...
-
Heh...heh...hkau ja tawng naw ,"seng ja bung kaw".n.re gaw."seng da bung kaw la nga na" she re gaw.hah.....hah majoi shala ai she re lo hpa mi rai rang rai an.hte a lit gaw n.myen sawa ni hpe gara kaw na mi rai rai mat tsai wa hkra shakrip ya ai lo.W.p myu tsaw ni hte w.p shayi shadang yawng hpe k.k kaw n.na bau sin ma kawp maga ya u ga.
- August 27, 2012 at 9:40 PM
- moshe said...
-
Makawp maga nna awng dang lu ai MHH ni yawng hpe hkungga jaw dat ga ai law ngwi pyaw hkamja nga mu ga akyu matut hpyi nga ga ai God be with U
- August 27, 2012 at 11:57 PM
- Anonymous said...
-
lam hkan mat pontin jep mu.
jinghpaw mung na mat bungtin nrai yang gaw shyim kau mu le....mung shawa nga tim gasan san yu nna shamit kau.
- August 31, 2012 at 6:58 AM


text:
LAI HPAWNG POST KAW MYEN (5) SI
Labels: Jinghpaw Mung Shiga
5 comments:
- Anonymous said...
-
haleluyaa karai chyeju shakawn ai law.
- September 6, 2012 at 12:39 AM
- Mau Jin mau Jin said...
-
Karai Wa aq mauhpa namik kumla ni gaw, an-hpe sakse galaw nga sai hpe Ningbaw Ningla ni dum chye ra sai. KK hpa hpe ra sharawng nga ai hpe Ningbaw Ningla hkan shatup ra nga sai ten mung du nga sai. Dai zawn re ai mauhpa kumla ni madun taw ai mahtai gaw, munghpawm de sa na matu n re, awmdawm Asuya byin tai ba matu re. Moiprat kaw na an-hte Wp myu sha ni hpe, bukda myen, miwa, tibet hte gala mung bukda lapran e shi aq myu ni re hpe, sakse hte rau, chyum laika hte hpawn ap ya sai, madu up hkang na mungdan she re, mungdaw mung n re, munghpawm mung n re. Ya ngai mu mada ai hku tsun ga nga yang, Mawshe prat hta' isrela ni hpe hka nan mung ap ya yang, saile saige kaw hkratsum n na, gawknu hpara naw rai n na, KK hpe malap mali rai taw hte Karai Kasang gaw dam ari kaba jaw hkrum laiwa sai re hpe dum chye nga shajang ga ai m'jaw, ya yang na KIO/A ningbaw ni gaw , myen hte wa zuphpawng hkrai jahta, munghpawm hkrai madai rai nga ai gaw shut kaba re ngu mu mada nga ai re. An-hte mung shawa ni chyawm gaw, Mawshe hte myitbung ai ni rai ga ai. Nan hte Woi awn ai ni chyawm gaw, Mawshe aq hpang hkan ai, n shawp n kawp hpara naw ai ni hte sa bung nga ma sai. Shadum mayu ai gaw gaga n re, KK hpa ra sharawng ai, hpa tsunda ai hpe chyum laika kaw, myihpaw shada n na hti jahprang la yang chyawm gaw, KK aq jet ai, shangun ma byin tai wa na re hpe na chying wa tsun shadum m'yu ai hku re. Hka hpung la gade ja tim, panglai sanghpaw captain wa , madu aq bungli masha, hpyenla ni hpe asak chye shalawt, n bunglam chyena jang gaw, a pyaw sha, madu aq land de bai wa lu ai da.
- September 6, 2012 at 2:05 AM
- Angel said...
-
Myen hpyenla ni 400 jan bai lungwa na nga shiga ni hpe shumhkrit yaw myu tsaw share ni e shen hte gaw si mayu na lung wa ai ni she re sinat pyi ndi nda she hpai ai madang rai malu ai yawng bai zing la lu na matu an hte hpang kaw nna nsen sharawt let akyu hpyi nga ai yaw Karai Kasang nan hte; hte arau re.
- September 6, 2012 at 9:28 AM
- Anonymous said...
-
praise the lord! Grai na kabu sai lo.....
- September 6, 2012 at 9:34 AM
- Anonymous said...
-
Myen chyang ni grai nakru nga ai le,dai daram si kapaw nga tim naw lung wa mayu ai.Tsawra ai myutsaw share shagan ni e n chye na hkraw ai myen chyang ni hpe atsam sha naw sang lang dat mu.kk a mau hpa chyeju hpe ndang tsun hkra shakawn nngai.
- September 6, 2012 at 2:46 PM


text:
America Mungdang Indianapolis kaw shanu nga ai Wungpawng Myusha ni hte Hkang (Chin) myusha ni gaw sai rum ai hpunau ni re hpe sakse madun ai hku n’na Jinghpaw hpyen yen tsin yam ni hpe garum na hte seng n’na Fund tam na matu Jinghpaw-Hkang bawngban jahkrum ai lamang hpe (January 2,2012) shana de US sinpraw aten (5:00 pm) hta bawngban jahkrum la saga ai.
Dai bawngban jahkrum ai lam hta
1. Chin National Day poi lamang hta Jinghpaw shat malu masha dut na
2. Raffle hpaw poi lamang galaw na myit hkrum daw dan saga ai.
Gat dut poi shabyin shatai komiti ni hpe mung Jinghpaw the Hkang salang ni hpe san da sai the bawngban ai lam hpe awngdang let shangut la saga ai.


text:
SIMSA LAM MAHTAI
Labels: Laika Ngau
2 comments:
- hkunman said...
-
Dai lam ni hpe EU,UN USA. hte Mung kan ting chye na, na matu n-dau ka sha bra dat mu.........,teng dik ai lam ni re....,
- August 3, 2012 at 12:35 PM
- Hpraw Mai said...
-
Myitsu M. Zau Hkum tang madun ai hpe madi shadaw nngai. Moi 1994 ning na gap jahkring ga, ngu ai shaloi law malawng Wunpawng maga tsun gazik lai wa ai gaw, "rawt malan hpungkun nau kya mat wa ai majaw (nau hki ba, n-gun daw hkyen ai majaw) naw hkring sa la, n-gun naw awai la ga, ngu ai tsun shajang nna gap jahkring wa ai hpe nhtang myit dum ai re. Kaja wa gaw, gap jahkring ai majaw shanglawt ngu ai ganoi she htum mat ai re. Ntsa de na Yehowa Karai Kasang n hkraw ai, mung shawa ni n hkraw ai, dap shawa hpa-awn kaji tsang ni n hkraw ai majaw sha dai ni ndai zawn bai ngang grin wa ai lam re. Myen hpyen ni majan baw dat ai majaw chyawm gaw ru yak jam jau tim, myu shang lawt n-gun grau jat wa, myit hkrum wa, mung masa, myu sha lam yan grau ding wa ai hpe mu lu ai. Matut nna gap n jahkring sai sha, gap anut tik tik rai yang pandung mahtai kaja de du lu na ga ai law.
- August 3, 2012 at 1:53 PM


text: 23/11/2016 ya shani lata Sam Mung, KIA Masat (4), Masat (6), Masat (3) Dap Ba ginra ni hta shara (7) kaw majan byin ai lam na chye lu ai. Namtau mare makau kaw kalang; Hpawng Seng Puwang hte Hwi Htu Shan lapran kaw kalang; Hpawng Seng Man Pying mare makau kaw gasat (Hpyen ni a tsip hpe hpya kau); Maw Swi Bum myen dap hpya kau; Nam Hpye ngu ai shara kaw kalang; Munggu Masat (1) "စခန္း ၁ ကုန္း" myen dap zing kau; Masat (3) Dap Ba npu Dung (27) ginra "Gawk Ngu Yang" kaw laja lana gasat, myen baw lapau langai hkrat; 1:30pm ten hta Munggu Man Jak bum kaw myen hpyen jet nbungli (2) hte bai wa gap ai lam na chye lu ai; 3:20pm ten ram hta Kuthkai sinna maga Ga Leng P.T.Ts dap hpe Dap Hpawm ni sa htim gap kau da; ndai shara (9) kaw majan laja lana byin ai lam na chye lu ai. Dai hta na shara (3) hpe tinang dap hpawm ni lu zing la sai lam na lu ai.


text:
Chyoi pra ai ni a si mat wa ai gaw, Yehowa a man e hpu la nga ai. (Shk 116 : 15)
De:
Jan Nhkum Nang Mai Htun
hte Dum Nta Masha Makyin Jinghku Hpung masha ni yawng
CA, U S A.
Ninghtoi: 2012 ning February (7) ya
Ginlam : Chyeju Dum Hkungga Shagrau Dat Ai Lam
Hkawp tsawra hkungga let Kanu Kana Jan hte dum nta masha, Mayu, Dama, Kahpu Kanau makyin jinghku hpung masha ji nban ni yawng hpe lahta de na ginlam hte maren, 29 January, 2012 (6:47 am) hta Madu Yesu a lahpyen shingnyip kata hta yup pyaw hkring sa wun doi mat wa sai, anhte yawng a tsawra hkungga ai Wunpawng labau shang chyeju madu Kaji Kawa (Dr. Nhkum Zau Htung - Asak 90 ning) hpe hpang jahtum chyeju dum masat masa hkungga la ra arawng la let shagrau sha-a masat laika shana dat ga ai.
N myit mada ai a kajawng sha kraw hkrat sai daw sai chyen ru sai baw pa makyin jinghku ni yawng hpe sha n-ga, anhte Mungkan Jinghpaw Wunpawng Amyu sha ni yawng hpe amyu sha lam yan ni hte kaga lam amyu myu hku nhtung nhka dawhpum shanan n-gun kaba langchyi tai let woi awn zinlum pawn ba lakawn hpaji jaw lam matsun madun lai mat wa sai, chyeju Madu Kaji Kawa n nga mat ai yawnhkyen lahpu shiga hpe na chye lu ga ai majaw, dum nta masha makyin jinghku ni yawng hte maren, maroi nni myit ru yawnhkyen hkrum shajang nga ga ai. Rai timung, Karai Kasang kaw na shadaw shangang shalan shabran ai mungga chyeju ni hpe hkam la shajang lu ga ai hta sha n-ga, manu byat n dang lu ai Kaji Kawa hpe jaw ya ai Karai Kasang a mauhpa chyeju ni hpe n-gup hte tsun n ma, ta layung daw hti n hpra, n dang tsun hkra awlaw kabu shagrau nga ga ai law.
Grau nna Anhte a Kaji Kawa gaw, lai mat wa sai 1996 ning June shata hta shawng ningnan lang hte 1997 ning July shata hta lahkawng lang ngu na, Japan de du sa wa nhtawm, Japan Mungdan kaw du shajang nga ai Amyu sha ni hpe Jinghpaw Wunpawng Amyu Sharawt Hpung (Pan Kachin) hte seng nna masing masa mahkrun ni nga ai lam sa sanglang myit woi sharawt ai chyeju a marang e, Japan du amyu sha ni mung myu sha lam yan ni hta grau nna myit maku rawt, n-gun lu dating let Mai Ja Yang (Pan Kachin College) jawng de ra ang ai hta hkan nna garum madi shadaw ai lam ni, kaga lam amyu myu ni hpe dang di lu ai maga hku nna myit hkrum mang-rum lahkrip ra ra hte shang lawm shakut lai wa lu saga ai.
Daini anhte a Hpu Shawng Hpu Ba Kaji Kawa lam woi matsun mahkrun shaw hpaji jaw da ai Pan Kachin dawhpum dawnu a chyeju a marang e, Japan du amyu sha ni lani hte lani myu sha lam yan ni hta (n htum hkayan) rawt jat galu kaba wa lu ai chyeju ni hpe hkam la shajang lu nga saga ai. Dai hta n-ga mungkan ting kaw shanu shajang nga ai pu gang sin machyi amyu sha ni yawng hte shada matut mahkai ai lam ni hta mung, (Ngang hta Hparat, Jum hta Majap jat) grau nna dam lada masan sa ai hku nna rawt jat galu kaba wa lu ai chyeju ni hpe malap n lu chyeju dum shagrau nga na saga ai.
Daini anhte yawng a chyeju madu Kaji Kawa Madu Yesu hta yup pyaw mat wa ai majaw, lahpawt salai yawn madai nyep myiprwi pru nga na malai, yawn shaprai myit sharai, n-gun ningnan bai awai la shajang let, shi madun kau da ai, kasi kamang kaja kandang kaba hkringhtawng ni hpe hpun da hkap mangan nga lu hkra lahpa galai hkaja let, kasi yu la kanan ka hkan nang shadik shatup lu ga yang gaw, shi a chyeju ni hpe daw chyen mi hku nna sha pyi htang lu ai hte amyu sha ni lam shagu hta grau nna rawt jat galu kaba awngdang wa na re ngu, myit dum lu nga ga ai.
Anhte a Kaji Kawa (Dr. Nhkum Zau Htung) hpe (11th February, 2012) ya shani, makoi mayang chyeju shakawn kyuhpyi hpawng lamang hpe Madu baw tai ai hte atsawm apyaw sha galaw ngut kre la lu mu ga, yawng kyuhpyi myit dum shajang nga na ga ai. Ngam nga ai dinghku masha makyin jinghku ni yawng Madu kaw na grau htum ai hte shadaw shangang shalan shabran lu ai shaman chyeju ni matut nna kahtap hkam la shajang lu mu ga ngu, kyuhpyi myit dum shakram dat ga ai law.
Hpang jahtum chyeju dum hkungga shagrau arawng la let,
Japan Mungdan du Jinghpaw Wunpawng Amyu sha ni yawng a gawng malai,
Labang David Tu Lum
Jinghpaw Wunpawng Amyu Sharawt Hpung
(Pan Kachin)
Magam Gun Dingsa
Tokyo, Japan


text:
Pregnant school teacher Ying Wang shot dead by Burma Army on Hpakant road
Ninghtoi;- 11-1-2012 ya jahpawt, 9:00 am daram ten hta Hpakant Ginwang, Kamaing Ginwang Daw, Kap Maw Ninghtawn kata, Nam Ya mare hte Kap Maw Zup mare lapran tai Dap Hk.L.Y. Masat (58) Bumu Ye Min Twi (Sit-chyawng-mu), Bumu Ko Ko Latt, Bugyi Htun Naing ni woi awn ai hpyen hpung ni kawn, sinat hte gap ai majaw, si sum mat ai jan, Mangshang Ying Wang, shata (4) re, hkri tung Ma hte hpawn, hkala hkrum ai Shy. Gawlu Seng Hkawn ni a mabyin sumla shiga.


text:
Myen ni a shingdu lam maumwi mausa hpe hkaja yu ai shaloi, prat 4 ginhka tawn ai hpe mu lu ai. (1) Anoratha prat, (2) Bayinnawng prat, (3) Alongphaya prat, (4) Shanglawt lu ai shani kaw na dai ni du hkra na prat ni rai nga ai. Prat 1-3 gaw-gap ai kaw lawu ga na bum nga masha ni a ginra ni hpe zing la nna masha ni hpe gaw Myen ni ra sharawng ai hku asung jashawn wa masai. Raitim dai bum nga masha ni a lam gaw shanhte a maumwi mausa kaw ntsun shalawm ai sha, Myen ni ram nna gaw-gap wa lu ai hpe sha shadan shadawng wa masai.
LARAM AI WUNPAWNG MYUSHA NI A LAM:- 1885 ning kaw British ni Myenmung ting hpe zing la ai hpang, bum nga masha ni a ginra ni hpe matut zing bang wa ai shaloi, kaga amyu in British hpe hkap gasat ai lam n-galaw ma ai raitim, anhte Wunpawng Myusha ni gaw 30 ning grup yin laja lana hkap gasat ai lam, mungkan majan (I) kaw magrau grang let sinna mungdan hkan e gara hku gasat du hkawm ai lam, Myen ni woi shang wa ai Japan ni gaw British ni hpe Myenmung kaw na gasat shapraw kau sai raitim, Wunpawng Myusha ni gaw Japan ni hpe htunghpau sinat hte hkap gasat nga ai hpe mu ma ai shaloi, British hte American ni gaw India kaw nna Myenmung de bai shang wa nna Wunpawng myusha ni hpe hpyen hpaji loi li sharin ya nhtawm jak sinat ni jaw dat ai hte Japan ni hpe Myenmung kaw nna gara hku gawt shapraw kau lu ai lam, shing re ai laram a majaw Myen hte bum nga masha ni yawng kalang ta shanglawt lu na matu Gen. Aung San gaw Wunpawng Myusha ni hpe garum hpyi ai lam, Myenmung shanglawt lu ai hte lawu ga hkan e gasu wa ai Myen Communist hpung ni hpe mung, Jinghpaw dap ni e shagrawt kau ai lam, Myenmung ting hpe bum nga masha rawt malan hpung ni e zing la nna Yangon sha ngam sai ten hta U Nu hpe Yangon asuya nga nna jahpyak shamying hkrum ai shaloi, 3 ya laman Jinghpaw dap ni e hkye la ya sai. Shing re ai Wunpawng Myusha ni a laram ai hpe Myen ni a matu gaw chyeju dum na malai na chying hkrit hpa rai wa sai.
Wunpawng Myusha ni gaw Myen hpe gade lang hkye la wa sai raitim bum nga masha ni lu ging ai ahkaw ahkang n jaw ai majaw 1961 ning kaw rawt malan hpang wa sai. Dai shaloi Myenmung a Commander-In-Chief rai nga ai Gen. Ne Win gaw grai hkrit kajawng mat sai rai nna, bum nga masha ni hpe shamyit kau lu na matu shawng nnan e, 1962 ning hta U Nu asuya hpe daru magam zing la nu ai. Myen asuya ni asak matut hkrung lu na matu ra ahkyak dik ai ten ni hta Wunpawng Myusha ni hpe hpyen masa, mungmasa kaw asung jashawn ngut sai rai nna, ya gaw shamyit kau na mahtang ladat shaw masai. Ahkyak ai gaw, KIO hpe sha n rai, npawt nhpang rai nga ai Wunpawng Myusha ni hte hpawn lu shamyit kau jang gaw kaga ngam nga ai ni hpe matut shamyit na matu lit nli na sai, nga nna myit la manu ai. Shing rai prat (4) hta mung prat (1-3) na zawn bum nga masha ni a amying shingteng ni Myenmung a maumwi mausa kaw na shamyit kau lu na matu hkyen wa sai. Dai majaw 1963 ning hta Wunpawng Myusha ni hte KIO hpe shawng shamyit kau na matu masing shalat masai.
(1) Makam masham lam hpe dumbru dumbra galaw dat ai hte kahkyin gumdin lam lu jahten sai.
(2) Hpakant hpe gat lawk shatai nna nanghpam malu masha shabra dat ai hte aten kadun laman Wunpawng Myusha ni kani ya byin wa sai.
(3) Mokong, Monyin, Hpakant hkan e AIDS ana kanu ni shabra dat ai hte amyu hpe jahten sharun lu ai ana ahkya ni chyam bra wa sai. Kaga ladat ni law law nga ai raitim ndai myu masum gaw na chying ahkyak ai masing a npawt nhpang rai nga ai.
Hpang na aten ni hta Ne Win hpe nra sharawng ai General ni nga wa ma ai raitim, bum nga masha ni hpe shamyit kau nna Burmanization masing awngdang wa lu hkra shalat tawn ai Ne Win a ladat hpe gaw dai ni du hkra tup hkrak hkan shadik shatup wa masai.
KIO HTE CPB MILITARY ALLIANCE GALAW:- Aten ladaw hte grup yin a masa hta hkan nna KIO gaw CPB hte Military Alliance galaw nna hpyen man bung ai Myen hpyen asuya hpe pawng gasat na matu myit hkrum nhtawm hpyen hpaji ni mung jahtuk shabung wa nga magang sai. Dai shaloi Myen hpyen asuya a matu na chying hkrit hpa byin wa ai. Madung gaw KIO hte CPB hpyen man pawng dat ai hte Miwa gaw KIO hpe laknak ntaw ntsang jaw na rai nna, shawng de British hte American ni Kachin hpe laknak jaw dat ai hte Japan ni hpe Myenmung kaw nna lu gasat shapraw dat ai hpe mu wa sai zawn, ndai lang gaw Myen ni asum hkam ra ai baw rai wa na sai nga nna asan sha mu wa masai. Dai majaw hpyen asuya gaw shi a hpyen rai nga ai Miwa hte lawan ladan jahkau la nna hpu nau Wa hpung hpe asung jashawn ai ladat hte 1989 ning hta CPB ni hpe daru magam zing la manu ai. Tau nau nna hkyen tawn sai hte maren Wa hpyen hpung gaw Myen hpyen dap hte gap hkat jahkring nna Wa ni hpe sut masa ahkaw ahkang amyu myu jaw let shabyawng kau masai.
GAP HKAT JAHKRING:- KIO maram yu dat ai shaloi, aten galu gasat poi shang wa ai rai yang, KIO gaw Myen hpyen dap hpe ndang ai zawn, Myen hpyen dap mung KIO hpe nlu shamyit kau ai majaw, lahkawng maga de sum kaba byin wa na hpe mu wa sai. Grau sum na gaw mungmasha ni rai wa na re. Dai majaw hpyen masa hpe shazim tawn nna mungmasa hku majan matut gasat na matu daw dan nhtawm 1994 ning kaw gasat jahkring tawn masai. Mungmasa majan gasat na matu constitution rai nnga ai majaw asuya hte pawng nna National Convention kaw constitution jawm ka wa ai rai yang 2008 ning kaw ka ngut nna mungmasa hku matut gasat hkat na matu Kachin State Progressive Party (KSPP) ngu ai mungmasa party hpe hpaw dat sai. Myen gaw Wunpawng Myusha ni a hpyen masa hte mungmasa hpe hkrit tsang nga ma ai majaw myu lahkawng yan hpe shamyit kau lu na matu KIO hpe Border Guard Force (BGF) galaw shangun nna KSPP hpe gaw ra lata poi shang na ahkang n jaw ai.
THEIN SEIN ASUYA:- 2011 March 30 ya shani Thein Sein asuya lung wa sai. Dai asuya gaw mungdan kata kaw mung, shinggan kaw mung Myen asuya hpe ninghkap nga ai ni hpe simsa lam galaw na matu ndau nga masai. Rawt malan hpung ni hte gap hkat jahkring tawn na lam tam wa masai. Raitimung mungdan ting hta hpyen masa hte mungmasa kaw hkam dahka nga ai simsa lam lu wa na matu gaw, 1963 ning kaw ladat shaw hpang wa sai hte maren Wunpawng Myusha ni hte simsa lam la tawn sai KIO hpe shawng shamyit kau ra ai, nga nna jahtuk magang sai hte maren shadik shatup galaw hpang wa masai. KIO hpe hpyen masa hku lu shamyit kau ai hte kaga rawt malan hpung ni gaw hpung langai a hpang langai asum hkam wa sana rai nna, dai rawt malan hpung ni hpe kam hpa nga ai Ma Kaw mung rawt malan hpung ni a ntsa e myit mada shara n nga sai majaw mungmasa shaga ai hta n-gun kya wa na sai nga nna tak la ai.
UNFC HPAW SHABAWN:- KIO woi ningbaw ai UNFC hpe woi hpaw shabawn dat ai shaloi Myen hpyen asuya hpe bai kajawng shangun sai. Dai majaw hpu nau Wa ni UNFC kaw nsa shang lawm hkra shawng de dawm la kau sai ahkaw ahkang amyu myu bai jaw nna kalang mi bai shalen la lu masai. Matut nna UNFC hpe jahten sharun kau lu hkra ladat amyu myu hte shakut nga masai.
MAJAN HPANG:- Ku Kang hpung hpe nhtoi 3 ya hte shamyit kau wa sai. Wunpawng ramma ni hpe yu yang 70% daram gaw kani ya, tsa ya, AIDS ana kanu ni byin ma sai zawn, KIA hpyen la ni hta mung kani ya law mat sai majaw naw lang mai ai laknak pala ni gaw nanghpam malu masha hte galai lu kau sai rai nna, lang n mai sai laknak ni sha lu na masai. Shing rai KIA hpyen la nnan sa galaw na matu ramma ni mung ndum shamyi si htum ma masai. Raitimung KIO ginra gaw dam ai majaw tsep kawp zing la na matu 10 ya na na re, nga nna maram nhtawm 2011 June 9 ya shani e gasat hpang wa masai. KIA hpyen hpung ni hpe Chemical laknak ni hte hkan gasat ai zawn, mare, yi sun hkauna hkan tam lu tam sha nga ai mungmasha ni hpe mung hkan gap sat hkawm ai hta n-ga, Yello Rain ngu ai chemical laknak hte mung matut manoi gasat wa masai raitim nlu dang la ai hta n-ga, Myen maga de hpyen hpung hkying kaba hkrat sum wa ai majaw ladat nnan bai shaw manu ai.
Ma Kaw hpe lu abawk la ai hte sinna masha ni jawm madi shadaw wa na mara ai. Dai shaloi rawt malan hpung ni yawng mung gasat jahkring kau wa na mara ai, nga nna kam let ta tut galaw wa ma ai rai yang, kaja nan kaga hpu nau rawt malan hpung ni gaw satan wa gunglau ai mahkrun kaw hkan gashawt nang mat wa masai. Shing rai satan wa gaw KIO hpe simsa lam mahtan masu nna ta tut kaw gaw lawu ga na shi a hpyen hpung ni hpe KIO ginra de sa bang dingyang rai laknak n hpai ai mungmasha in hpe hkan zingri roirip sat hkawm wa sai.
MAJAN A MAHTAI:- Ndai majan a mahtai gaw, WP myusha ni hta na chying sum machyi wa sai. Raitim si htum wa nga ai kani ya, tsa ya, AIDS ana kanu ni hpe shabran dat shangun nna tinang a asak hte amyu hpe aten dep makawp maga la lu na matu masawp dep ai laknak ni magra jum nhtawm gasat bang wa nga ga yang, mungdan kata hkan, maigan mungdan hkan shawng de dumbru dumbra rai ninghkap hkat nga ai myutsaw sha ni gaw kahkyin ai shawang myit hte tinang a hkum hpe tinang nan lit jaw la nhtawm byin mai ai shara kaw lit shang jum nga masai.
WP MYUSHA NI RA SHARAWNG AI HKRANG:- Bum nga masha ni yawng ra sharawng ai gaw Panglong myit hkrum ga sadi kaw rawng ai hte maren Munghpawm Myenmung hpe gaw-gap nna rapra ai tara npu e uphkang sa wa na hpe jawm ra sharawng nga ma ai. Raitimung ta tut galaw sa wa ai Myen asuya a lai gaw myu langai (unitary) hkrang hpe tawk hprut lang wa ai gaw Myenmung shanglawt lu ai shani kaw na rai wa sai. Magyi magaw re ai hpri tawng hpe malan la na matu gaw n-yak ai. Raitim magaw ai hpun tawng hpe malan la na matu gaw n byin ai.
Lahta kaw tang madun wa sai masa hta hkan nna byin mai na lam yan hpe lata ra saga ai. Mungkan grup yin na myutsaw hpu nau ni a ningmu hpe maram yu yang, ganoi tsa htam hpring ngu na daram gaw awmdawm ahkaw ahkang lu ai munghpawm mungdan hpe ra sharawng nga ma ai. Raitimung munghpawm myenmung hpe ra sharawng ai gaw loi li she arai nhten! Rai yang, yawng e jawm ra sharawng ai hpe lu wa na matu gaw dinglun hkat nga ai hte sha gaw lu wa na n re majaw hkum dek shagu atsam htum hte jawm shakut sa wa ra saga ai. Raitimung bum nga myusha in yawng lawm ai mungdan rai ra na re. Yaw shada tawn ai masing awngdang wa na matu bawng jahkrup ai shaloi, “Shing ngu yang Myen asuya n hkraw ya na ma ai majaw…..” ngu ai rai yang gaw, satan hpe asum jaw kau ai lachyum sha rai wa na re. Myen ni ding yang tsun chye ai ga hkaw, “Bum nga masha ni gaw myit hpraw san ai amyu ni rai ma ai” nga ai re. Lachyum gaw, “Bum nga masha ni grai anya ma ai” ngu ai lachyum rai nga ai hpe yawng chye nga chyalu re. Bum nga masha ni shanhte ra ai hte maren hkan madat ya hkra, jahkrit ai ladat, shamyawk ai ladat amyu myu lang dat ai hte bum nga masha ni gaw ntsen nga ninglen tinang maga de asum hkam nhtawm da sang kataw bang ya wa saga ai. Hpang de Myen in hte hkrum shaga ai shaloi Myen ni a akyang hte ladat ni hpe jai lang chye ra na masa nga ai.
Munghpawm Mungdan (Union of Ethnic Nationalities) kaw Unitary hkrang sha ra sharawng ai Myenmung nlawm ai. Ga shadawn, sumwum si langai hpe yu dat yang, ntsa lam na htat ai shan gaw kata na atum kaji hpe gayawp tawn nga ai. Lachyum gaw ntsa na shan gaw Munghpawm Mungdan rai nna, kachyi sha re ai atum gaw unitary hkrang hpe ra marit nga ai Myenmung rai nga ai. Myenmung a htingbu mungdan gaw Munghpawm Mungdan langai sha nga ai raitimung panglai ngu ai n nga ai. Panglai grup yin gaw moi chyaloi nhkoi kaw nna Munghpawm Mungdan e tsep kawp madu tawn da sai (Mon, Kayin, Yahkaing). Matse ai satan ni zing la kau ya ai hpe Mon, Kayin, Yahkaing ni a shingdu maumwi kaw mu lu nga ai. Shing rai kaga hpu nau ni yawng mung munghpawm mungdan hkrang hpe ra marit nga ma ai rai yang, satan gunglau ai hpe jan lu ai atsam n nga shajang ai majaw satan a npu e mayam naw tai shajang nga ga ai. Munghpawm Mungdan gaw lam shagu hta ra n rawng hkra hkumtsup nga ai majaw mungdan gaw-gap lu ai hpang aten gadun laman mungkan kaw na chying lu su simsa ai mungdan byin tai wa na re.
SATAN HPE MARA SHAGUN NA KUN? Sung sung myit yu yang satan wa gaw kaga masha ni hpe gunglau jahten sharun na matu lit nga ai hte maren shadik shatup sa wa nga ai majaw shi hpe mara shagun na lam n nga ai. Anhte mahtang Yehowa jaw da ya ai machye machyang hpe lang nna kahkyin gumdin ai n-gun hte tinang a amyu ni hpe makawp maga sa wa lu na matu lit nga ai hpe galaw na malai, satan wa a gunglau ai kaw hkan kataw hkawm nga ai aten naw rai nga ga ai. Tinang kaw ning ra nga ai hpe yin la nna gram sharai la na matu atsam rawng ai shani gaw satan hpe dang kau nna rawt jat wa na aten du sai, ngu nna hkam la ra saga ai.
Myutsaw hpu nau nlang hte satan a mayam prat kaw na lawt wa lu nna Munghpawm Mungdan hpe jawm gaw-gap na matu myit sharawng shajang nga sai hpe jut shagu de na shiga ni na lu nga air majaw n-gun lu ai. Mungkan ting kaw chyam bra nga ai hpu nau bum nga masha bawsang shagu chye na lawm hkra hkan htawn tsun ra saga ai. Shanhte dum hprang wa ai hpang gaw, shada matut kahte hkat ai ladat hte aten langai a laman e chyam bra wa nna maigan mungdan ni hte UN kaw na matut madi shadaw wa hkra tsang langai a hpang langai lahkam sa wa lu na re.
MUNGMASA NINGMU:- Mungmasa ngu ai gaw na chying dam lada ai majaw dam lada ai myit jasat hte shadik shatup nna tsun shaga ai jasat hpe na la ai ni hku nna myit hkrum ya mai na ma ai. Lai wa sai ten ni kaw bum nga masha ni hta, kaga masha ni a lam gaw tinang hte n seng ai zawn, kadai mung kade amyu a ginra, laili laika hte htunghking hpe sha ahkyak tawn wa saga ai. Raitimung satan wa gaw, shi a ginra hte htunghking gaw shi hte sha seng ai zawn, bum nga masha ni a ginra yawng mung shi hte sha seng ai, nga nna hkam la nhtawm ahkyak la sa ai nga yang, bum nga masha ni yawng hpe mayam lu yam sha nga ai gaw mau hpa n rai nga ai. Mungdan langai hpe madu lu na matu hkam la ra ai atsam gaw dai mungdan a madang hte bung pre ai hkam la lam lu ra ai hpe jawm chye nga chyalu rai na sai.
Masing kaba langai hpe myit shapraw la na matu gaw kade mi n yak nhten! Raitimung dai myit shapraw dat ai hpe galaw hpang na matu tawk hprut dawdan nna ta tut galaw hpang lu ai atsam gaw na chying yak ai. Law malawng gaw satan wa a gunglau ai hpe n jan lu ai majaw kataw mat nna shada dinglun mara shagun hkat ai de lam numshe shang mat chye ga ai. Kade rai nna ai laman shanglawt lu wa ai East Timor hte South Sudan a ntsa e maram yu yang, shanglawt lu ging ai shingdu maumwi ngang kang ai hta n-ga, maigan mungdan ni hte UN hpe matut mahkai ai hta htap htuk ai mahkrun hku sa wa lu ai hta hkan nna awngdang wa ma ai hpe maram lu ai. Anhte gaw-gap na Munghpawm Mungdan a lam ni gaw mungdaw shagu hta ngangkang ai shingdu labau ni nga nga shajang chyalu re.
Munghpawm Mungdan gaw-gap na hte seng nna ndai zawn rai ningmu garan kachyan galaw ai a npawt nhpang gaw, awmdawm ahkaw ahkang lu ai mungdan gaw-gap na matu shani shagu pru wa ai nsen ni na lu ai zawn, laili laika hkan e mung mu hti lu nga ai majaw tinang mung myit lawm wa let shang jahta lawm ai rai sai. Ndai ningmu a ntsa e grau hkumtsup dam lada ai madang hku mu lu ai hpaji ninghkring ni gaw ta tut jawm galaw lu na matu pri nen ai hkrang hpe shalat shapraw dat ai kaw atsang langai a hpang langai galaw awngdang wa na re, ngu nna shingran mu ai hpe myutsaw hpu nau ni myit yu na matu kamhpa let lajin dat ai.
GINCHYUM:- “Lagawn ai wa e, hkagyin hpang de sa su” nga nna Ja Chyum mungga kaw matsun da nga ai. Yehowa kaw kamhpa let kyu hpyi ai hte maren, tinang a hkum hkrang n-gun atsam yawng hpe asung jashawn let shadik shatup sa wa yang sha awngdang wa mai ai hpe shadum da nga ai.
Dai ni na ten hta WP Myusha ji nban yawng hte tsaw htum ai Yehowa kaw aja awa kyu jawm hpyi nhtawm gasat sa wa nga ai majan awngdang lam gaw bum nga masha myu bawsang yawng a matu rap ra ai munghpawm mungdan gaw-gap wa lu nna, Karai Kasang a mungdan hpe maden zinghka wa shangun lu ai mungdan hpe gaw-gap lu u ga matu, hkagyin zawn laram rawng ai n-gun hte atsam htum shakut sa wa ga law.
Pyilan
12 February 2012


text:
ေဒသခံေတာင္သူႏွင့္ (L.G.M) ကုမၼဏီ ႏွစ္ရွည္ ပင္စိုက္ခင္း အျငင္းပြားမွဳ
Labels: Jinghpaw Mung Shiga
3 comments:
- zau lat said...
-
Jingphaw kasa nang kade chye na ndai shiga hpe mara ai ma. shiga hpe atsawm sha sagawn na mara ga .ya ten hta nawnpung mare masha ni shanhte a sun ni manu lu ai majaw dut sha ma na mare masha 150 ram mahkawng la di masha ni a sun ni hpe hkan kashun hkawm nga ma ai lam ni hpe gaw nang chye ai i?
ndai hpung ni sa wa yang mung masha law law hte nhtu ni lang na sa wa wa re . dai hpe gaw nhkrit ra ai i?
wungpawng amyu sha shada a lapran atsawm nchye ai sha n mara ga.maga mi hpe sha yu na hkum ka.
- July 25, 2013 at 1:15 AM
- marau bum said...
-
Jing hpaw kasa e..Nang kadai re nchye tim na a shiga a majaw Media langai hkrat sum mat na lam gaw myit yu ra na re..
- July 27, 2013 at 9:47 PM
- marau bum said...
-
Jing hpaw kasa e..Nang kadai re nchye tim na a shiga a majaw Media langai hkrat sum mat na lam gaw myit yu ra na re..
- July 27, 2013 at 9:48 PM


text:
By-James Alex Email: kpmrn21@gmail.com
Ndai lawu na laika ngau byin tai na matu hpaji jaw la ai mung dan kata shinggan nga myit rum manang ni hte salang ni hpe chyeju dum dat ga ai.
Shanglawt lu na hkrun lam hta ahkyak ai myit masa
Shanglawt ai myu ni tai na matu tinang myu sha shada da hkungga hkat ai myit masin hpe shawng shaman shakyang ra ai. Shaloi gaw hpang na ninggam hta tinang myu sha lawt lu na lam hpe bai shabyin wa lu na rai nga ai. Tinang shada da yu kaji hkat, hkungga myit dun sumri ai lam n-nga yang shanglawt ai lam hpe tsep kawp gaw gap lu na nrai nga ai.
Tinang myu tinang shada da masat masa hkungga lara galaw ai lam gaw shang lawt gaw gap ai lam hta ahkyak kaba langai rai nga ai, n-gun kaba mung rai nga ai. Wuhpung wuhpawng gade law ai nlaw ai gaw ahkyak madung nrai, myit hkrum lam she madung ai, myu sha lawt lam hte myu sha yawng a akyu ara rapra tara gaw shada da masat masa hkungga lara hkat ai hta na sha lu la mai nga ai.
Dai ni tsaban 21 hta mu mada ai lam, myit sawn shachyaw chye ai lam gaw madang tsaw wa ai hte maren, tinang a myit hte mu mada lam hpe aru yu, dinglik yu nna sak hkrung ra ai prat rai mat sai hte maren, tinang chye chyang ai machye machyang hta hkan nna Wuhpung (shn) group hpe hpaw shabawn nna tinang myu a matu lakung lakap tai, atsam shaw rai nga ai ni yawng hpe masat masa galaw chye ra nga ga ai.
Shaloi she myu sha lawt na lam, mung dan lawt na lam, rap ra ai ahkaw ahkang lam hpe gaw gap la mai na rai nga ai. Anhte Wunpawng myu sha ni yawng chye na hkap la tawn ai gaw Gum Rawng Gumtsa mung dan gaw gap lam she re, (gumchying gumtsa lai masa hpe nre), myu sha gahkyin gumdin lam, pandung langai hpe shabawn la lu na lam gaw anhte myu ni shada da kata hta masat masa hkungga la ra re lam gaw ningpawt ninghpang ahkyak madung nan rai nga ai.
KPWRN mahkri shawn hpung
Kachin Politics Watch and Research Network
+++++MYEN GUMSHEM GUMCHYING GUMSA WA A MAW LANYET HTA CHYU YAWNG JAWM MYIT HKRUM AI HKU MUNG NDI GA YAW++++


text:
ကခ်င္လူမ်ိဳးမ်ား၏ စိတ္ဓါတ္ႏွင့္ ရည္မွန္းခ်က္ပန္းတိုင္
Labels: Mung Masa Lam
8 comments:
- than shwe said...
-
ကိုလိုနီ နယ္ခ်ဲ ဗမာစစ္အစုိးရ တေန႔ က်ဆံုး ေစရမၫ္။
- February 10, 2013 at 7:36 AM
- Khunohn Tangbau said...
-
Tara n lang ai ni gaw K.K a je yang ai hkrum na re.
- February 11, 2013 at 11:02 AM
- Khunohn Tangbau said...
-
Myu sha ni e K.K kaw law hput di di ga!!! Anhte ni gaw yawng hpe dang ai lu ai Hpang Wa Ning Sang Chye Wa Ning Chyang Hpe kam sham ai .K.K a kashu kasha ni rai ga ai re ma jaw myu sha ni a tsing yam tsing dam hpe e maroi n ni ma sin n si ai myit hte shakut sha rang ga!!Dai ni KIO gaw mung shawa ngwi pyaw lam hte mung shawa nga mu nga mai lam de woi awn nigng shaw taw nga ai re ngu ai hpe mung myit dum nga ga law.
- February 11, 2013 at 11:10 AM
- Khunohn Tangbau said...
-
Dai ni NLD hte Awng San Kaw mung anhte myu sha ni a hkam sha ngai thingyam tsing dam ni hpe LUT DAW hta hpa tsun ai lam nga ai hpe yu yang Myen gaw Myen sha re hpe a san sha mu lu nga ai. Shan hte sha da ganinng rai ga ra hku myit hkrum ai lam ni hpe mung Media ni hpe tsun ai lam n nga ai. Anhte a Awng Padang K.K kaw sha manoi kam hpa let Jet ai Mung masa lam yan ni hpe Hkritstu hta gaw gap sa wa ga law.
- February 11, 2013 at 11:17 AM
- Khunohn Tangbau said...
-
Dai ni na ten hta gaw Mungkan shara shagu hta chyam bra nga ai an nau ni yawng Mung masa lam yan hta tinang tsap ai sha ra hta grak rai tsap nna yawng myit langai sha jawm shabawn ra sai law. Makam masham hpun ni mung nang ngai nang shoi nang sha tsun ja hpyak hkat taw nga lam n galaw ai sha nang ngai kadai re ngu ai hpe myit dum let dai ni na ten mung masa bawng ban lam ni galaw hpang wa nga ai hpe ngun jaw let Anhte Myu sha ni a Ningbaw ni jaw kaja hkrak dik htum ai mahkrun hte woi awn lu mu ga ja ja K.K hput di di let ap nawng ga law.
- February 11, 2013 at 11:26 AM
- Khunohn Tangbau said...
-
UN,USA,EU,RUSSIA,CHINA, ni hte kaga n gun ja mung dan ni kadai n garum tim anhte hpe garum na Yehowa Karai Wa nga ai hpe myit dum let Ngun da ting let myiit n den marai hpe sha ja nga ga law!!!
- February 11, 2013 at 11:31 AM
- mememe said...
-
ngai gaw lashu bu ga hkanan daw kaw nga ai ahadang tang gun re.An hte myu sha ni hkam sha hkrum nga ai sinyam a matu sanat hpai let nlu ap nawng timung K.K kaw a kyu hpyi garum nga nngai.Nu wa hpung masha ni hte shawng lam hta ap nawng nga ai myu tsaw share shagan ni hpe ndai shara kaw na ngun jaw mayu ai gaw (Israela)myu masha ni gaw အင္ပါယာ manga re nga ai (ေမဒိ၊ပါရွန္၊အီရတ္၊gari၊roma)ni a npu hta shaning 1800(or)1900 daram up hkang hkrum timung mung dan nmat ai hta nga,dai ni na aten hta mung kan ntsa e rwt jat ai hte kaga mungdan ni hta grau nna hpa ji tsaw ai amyu lagai rai wa sai.Rai timung dai gaw shan hte a atsam hte nre ai sha K.K lata la hkrum da ai amyu re ai majaw she rai nga ai.Dai hte maren an hte W.P myu sha ni mung K.K lata la hkrum ai amyu re majaw gara hku re ai tsin yam hpe hkrum nga timung awng dang na hpe chye da ra ai.john(2;1)kaw nna hti yu yang ka na mare na hkung ran poi hta sabyi nsin ma mat ai rai timung dai poi hta sbyi nsin ma mat ai mang hkang sha nga ai nrai ,sabyi nsin ma mat ai mang hkang hte rau Yesu mung nga ai hpe chye lu nga ai.De majaw masha galaw da ai tsbyi ma mat yang K,K galaw ai tsbyi lu lu na hpe Yesu ga sadi jaw nga ai.Shawng nnan an hte yin la ra ai gaw an hte a atsam hte galaw da ai tsabyi nsin ma mat sai rai nga ai.Dai hpang e nang K.K a tsabyi nsin hpe mu lu na teng nga ai.(myu sha ni hpe myit dum letshadang Nhkum tang gun la shu)
- February 12, 2013 at 2:48 PM
- hkunman said...
-
TEAM WORK.. yaw...TEAM WORK..., Jinghpaw ngu ai pyi rai n-pra kaw n-na.. Israela Masha ni Yehowa God hpe Kamsham ai a-myu. God Shi nan lata la ai a-myu re .. Dai ni mung Yehowa God. hpe kam sham nga ding yang rai nga ma ai...Israela a-TEAM WORK Jing hku gaw ka dai ta... ?USA.. gaw madung rai nga lu ai... USA..lu ai Laknak mahkra ngu na gaw... Israela a-myu ni kaw nga ai... Anhte KIO.. KIA.. hte Jinghpaw Wunpawng Myusha ni a-matu mung Sinna Mungdan na Mungdan langai ngai rai nan rai ra ai...,Dai hpe Shing gan Mungdan du nga ai Myusha ni hte. KIO.. KIA.. lata gin dun let.. Byin hkra chyawm galaw sa wa ra na re.... UWSA.. a-TEAM WORk.. gaw CHINA.. madung rai nga lu ai....,Myen wa n-gwi sa hkra ai....Myen a- TEAM WORK.. gaw. CHINA. NORTH KOREA. RUSSIA.. rai nga lu ai...,
- February 14, 2013 at 7:49 AM